url: =Hong Pai Un, Va Bia Ni! ~ Rev. Zam Khat Kham :: ZOMI DAILY\nposted on 1 December 2013 at 5:34 pm Lomkholna: Article, Biakna, Christmas, Zamkhatkham\n“Vantung mite in amaute nusia-in vantung ah a ciah kik khit uh ciangin tuucingte khat le khat kiho uh a, “Eite Jerusalem ah pai-in Topa in hong gen hih a piangsa na va en ni” kici uh hi. Amaute pai vingveng uh a Mary leh Joseph, leh bawng ankuang sunga kisial naungek a mu uh hi.” Luke 2:15-16.\n“Tua inn a tun uh ciangin, naupang leh a nu Mary mu uh a, kunsukin bia uh hi. A van manphate uh suahkhia uh a kham leh paknamtui leh myrr-in a bia uh hi.” Matthew 2:11.\nLungdambawl i cih Christmas a hong tung kik ding hi ta! Hong pai un, va bia ni, hong suak Honpa Kumpi Zeisu Naungek va bia khawm ni!\nPope Julius in AD 353 kumin December 25 ni Christmas (Lungdambawl Ni) in kizang ding hi, ci-a a kipsak zawh kum tampi hi ta hi. Tua hun lai-in pawh leitung buppi ah tu-a a kizat bangin kizang in teh, ci het kei kha ngel inteh mataw!\nCharles Minnegrode in 1842 kumin America gam Virginia a Williamsburg ah Christmas singkung masa penpen tung ah mei a vak lai-in zong leitung buppi ah tu-a a kizat bangin kizang ngeiingaii ding, cih thei khol het kei inteh!\n1832 kum i cih sawtpi hi ta a, AD353 i cih sawt zaw lai hi. Ahih hangin tua ma pek lai, nitak khat Judah gam Bethlehem khua ah Kumpi Zeisu naungek-a hong suah sawt zaw lai! Pasian’ Tapa takpi mihinga hong pian sawt zaw lai hi! Hi mah ta leh, a sawt lo-in Lungdawmbawl hun hong tung dinga, tuhun Christmas kidawn zia a tuamtuam a om ziazuate kawmkal ah i lungsima i ngaihsut dide dinga tha i lak ding thu pawlkhat i gen nuam hi.\nMangpau/kam-in “Christmas” a kici pen ei Tedim pau-in “Lungdambawl” ci-in kua in na phuak hiam, cih ka theih loh hangin kammal kiphuakte lakah a kilawm penpen khat ahi hi. Phuak thei mahmah uh ka sa a, Mang kam/pau-a a kilawhna sangin zong kilawm zawlai ka sa hi. Leitung buppi a lungdam ni ding hi takpi hi.\nBanghang hiam cih leh, tuhun ciangin Christmas kizat zia leitung vai gawp khin ta a, America gam-a kipan leitung gam tuamtuam ah sumlei sumzuakna lam-in kizanga, mi tampite bang in Christmas i cih pen i Topa’ hong suahna a kidawn/muak ahih lam bang thei kha vet lo tangial hi.\nA sawt nai khol lo kum khat bang, Japan gam Tokyo khuapi ah nitumna lam gamte bangmah in Christmas pen leitung sum leh paii vai kisuah gawp (commercialized) a, van bang kikhawng peuhmah, ci hi. TV interview bawl numei khat in lampi a a tuahkhak nungak khat kiangah, “Christmas i cih a khiatna na thei hia leh?” ci-a a dot leh, “Thei sam ing e, Zeisu a sih ni hi lo ahia!” ci seisai nongzen hi. Hi phialmawk… sam kei mataw!\nA Thupipen: Honpa Hong Suak Zo!\n1969 kum July kha ni 20 ni-in Armstrong leh Aldrin kici American astronaut nih khapi tung va tung uh hi. America leh Russia-te huih lak khenga khualzinna ah a kidem den uh hi a, tua hun masiah peuhmah Russia-te in zo zaw denkeii sawnsawn uh hi. Rocket a khah masa, rocket tung ah mi a tuangsak thei/zo masa (Colonel Yuri Gagarin) Russia-te hi uh a, 1960 kum khit deuh ciangin US President John F. Kennedy in Russsiate’ sangin a masak zawk nadingun khapi tung kah ding ngimna nei hi.\nAmah a nuntak nawn loh hangin khapi tung tung takpi uh a, leitung buppi kiliinglawngin lamdang kisa mahmah hi. Tua hun laitaka president sem Richard Nixon in, “Mihingte’ khe in khapi maitang a sik pen leitung tangthu ah a lamdang penpen/a thupi penpen hun ahi hi” (The planting of human feet on the moon is the greatest moment in human history) ci-in TV pan a lungdamna pulak pahlian hi.\nTua laitakin Pasian’ mizat minthang mahmah Evangelist Billy Graham in tha khat-in thukkik lian-a, “A kilawm bang zahtaakna ka piak kawmin, mihingte’ khe in khapi maitang a sik pen leitung tangthu ah a thupi penpen hi lo a, ciangtan nei lo a tawntung Pasian’ khe in Nazareth khuami Zeisu ah (tungtawnin) leitung maitang hong sikna pen leitung tangthu ah a thupipen/a lamdangpen hi zaw hi” (With all due respect, the greatest moment in human history was not when man set foot on the moon, but when the infinite and eternal God set foot on the earth in Jesus of Nazareth) ci-in na dawng lian hi.\nDenver Seminary a Baptist theologian minthang mahmah Bruce Demerest in a gelh, Who Is Jesus? kici laibu sung ah, “President pa bel a lawp lua gawp hi-in, Evangelist pa in bel thutak a gen/thei ahi hi” (The President indeed had the enthusiasm, but the evangelist knew the truth) ci-in na gen-a, hi mahmah hi.\nHi taktak mah hi, Ama’ bawlsa mihing tate mawhna sung pan honkhia dinga Pasian’ Tapa takpi leitung ah mihinga hong pianna (mihing banga hong piang hi lo, mihing ngiat-a hong piang) sanga lamdang zaw, thupizaw leitung vantung ah a om thei nawn ding hi lo hi.\nAhi zongin tuhun ciangin mi tampite in Lungdambawl i cih bang hi takpi hiam, cih zong thei nawn lo, awlmawh nawn lo-in leitung gualnopna khatpeuh bangin zang mawk uh a dah huai mahmah hi. A khiatna taktak, a laigil taktak ngaihsun kha lo-in Sia T.S. Khai’ phuah Lungdambawl la khat sunga a gen bangin “pawi bawl-in buai vingvung” lel uh hi. 1903 kum-a thupiang khat tawh kibang ka sa hi. Tamveipi tak a hanciam, a sinsin khit uh ciangin Wright Brothers a kici unaute in “flying machine” tung ah tuangin huih lakah leng thei takpi uh a, vangleng i cih hong kipatkhiatna ahi hi.\nNuam lua mahmah uh a, sanggamnu uh Katherine kiang ah, “Huih lakah pi 120 a sangin leng takpi ung. Christmas lap-in inn hong ciah sawm ung” ci-in sikkhau sat lian uh hi. Katherine zong tai pah vingvengin a khua sunga newspaper (tadensa) editor pa kiangah tua sikkhau lai lakin a sanggam pasalte’ matutna thuthak (news) va ko pah hi. Tua pa in a sikkhau lai en-in, “How nice. The boys will be home for Christmas” ( Dik ei mataw! Na sanggamte Christmas lap-in inn hong ciah ding a ci ve leh!) ci ziau mawk hi. Katherine in a koh nop taktak pen a sanggamte’ “len theihna” hi zaw gige hi. Tua bang tektekin Lungdawmbawl i bawlbawl hangin a thupi taktak a laigil pen ngaihsun kha lo-in leitung gualnopna peuh a i zat den khak ding kidophuai mahmah ding hi.\nPasian in mihingte Ama’ lim leh mel sun-a a bawl lai-in mawhna nei lo-a a bawl hi a, a bawlsa na khempeuh hoih mahmah hi. A bawlpa Pasian mahmah in hoihsa mahmah-a lungkim mahmah hi. Ahih hangin langpangpa Satan in mi masa Adam leh Eve hong khema, Eve in khemna nang zo lo-in, Pasian in a nek loh ding vua a khaam singgah a nek uh ciangin mawhna hong lut a, mihing tate mawhnei kisuak ta hi. Pasian tawh kikhen-in Pasian a zong mi, a dik mi khat zong ki-om lo hi (Rom. 3:10-18, 23).\nMawhna thaman sihna tawh i kipelh theih nading lampi om mahmah lo hi. I Topa Zeisu in ei mawhnei mite honkhia dingin leitung ah mihingin hong piang lo-in, i mawhnate hong puakkhiatsak nadingin singlamteh tung ah sihna hong thuak lo zenzen hi henla, i mawhna hong kimaisaka midik i suah nadingin sihna pan tho kik lo zenzen hi leh, tawntung sihna ahi meiliipi ah a tawntung i mawhna thaman a thuak dingte i hihi.\nPasian’ thuthuk hilh mipil mahmah khat in a gen ngei khat ka phawk kikkik hi. “I kisap lian pen thu theihna lel hi leh Pasian in hong hilh thei ding sia khat hong sawl ding hi; I kisap lianpen technology hi leh Pasian in nate thu a thei mipil scientist khat hong sawl ding hi; I kisap lianpen sum leh pai hi leh Pasian in sum bawl pai bawl a siam economist khat hong sawl ding hi; I kisap lianpen gualnopna hi leh Pasian in ciamnuih gualnop siam entertainer khat hong sawt ding hi; Ahi zongin i kisap lianpen mawh maisakna ahih manin Pasian in HONPA hong sawl hi” (If our greatest need had been information, God would have sent us an educator; If our greatest need had been technology, God would have sent us a scientist; If our greatest need had been money, God would have sent us an economist; If our greatest need had been pleasure, God would have sent us an entertainer; But our greatest need was forgiveness, so God sent us a Savior) ci-in na gen ngei-a, tua mah hi takpi hi.\nHonpa Zeisu I Upna Koi Ah?\nChristmas picture (lim kisuai) khempeuh lakah a minthang penpen bang hi-in koi ah om-in na um hiam? Sistine Madonna kici lim hi a, Italy gam-mi Raphael in a sih madeuh (1513-1514 kiim) a a suaih ahi hi. Germany gam ah om hi. 1754 kum-a kipanin Germany gam Dresden khua a Art Museum ah a kikoih den hi napi-in Leitung Galpi Nihna sungin Germany gam bomb a kikhiatna ah a siat khak ding a kipatauhna tawh Saxon Switzerland a leihawm sung (tunnel) khat ah kikoih a Russia galkap Red Armyte tua mun a tun uh ciangin la-in Russia gam Moscow ah ciahpih uh hi.\nPushkin Museum ah koih uh a, tua lai a art official Mikhail Khrapchenko bangin bel tua hun-a kipan Sistine Madonna kikoihna Pushkin Museum pen leitung museum thupi penpente khat hi ta hi, ci tangial hi. Ahi zongin Soviet Russia kumpipa Joseph Stalin a sih khit 1955 kum ciangin Germany gam ah kipuak kika, “Soviet leh Germany gammite ki-itna a kip semsem nading deihna hi” ci liang uh hi. Tu laitakin bel Germany gam Gemäldegalerie Alte Meister ah kikoih hi.\nHih lim kisuai minthan mahmah Sistine Madonna pen Dresden ah a kikoih lai bangin mite in tua lim bek mah a et ding deihna-in a kiim a paam ah lim dang kisuang lo hi, kici hi. Tua lim mai ah mite nai tampipi ding maw, tu maw-in om uh a Pasian in leitung mihing tate hih banga a hehpihna leh a lainatna hong lak hi mawka maw, ci-a a ngaihsun ngiungeu lo mi om lo hi, kici hi. Vanglian Pasian’ Tapa pen Bethlehem ah Mary’ tapa-in mihinga hong piang, naungek-a hong suak, mawhnei mihing tate ading Honpa, Vantung leh leitung kikal ah kilemna Palai, Lamdang, Thulak Pa, Vanglian Pasian, Tawntung Pa, Nopsakna Kumpi hi a, ahih hangin hun khat lai-in a nu Mary’ ang ah naungeka kitawi ciu-ciau, cih mawk pen lamdang lua mahmah hi.\nGalpi khit, tua lim minthang a man sung (Russia-te in a guk hun sung) in leitung buppi ah lungkim lohna kilak kawikawi hi. Pastor khat in a gen thu khat thupi ka sa hi: “Dresden khua museum pan in Sistine Madonna kigu cih ka za hi. Leitung gal in na tampi susia a, thu ummite’ adingin supna tampi piangsak hi. Ahi zongin gutate in lim kisuaite gu a, biakinn sunga van manphate a lakna uh sangin Honpa Zeisu a ki-up nawn loh nadinga mite’ lungsim pan-a “upna” hong gukkhiatsak gutate lauhuai zaw hi” ci hi.\nHi takpi hi. Hong suak naungek Honpa Zeisu in ka mawhna panin hong honkhia takpi a, singlamteh tung ah ka mawhna thaman sihna hong thuaksak manin amah ka upna tawh nuntak tawntungna ka ngah hi, ci-a teci a pang thei sensen ding kuateng i om hiam? I khamuanna leh i lam-etna bang ahi hiam? “Keimah in Lampi, Thuman Thutak, leh Nuntakna ka hi hi; kei hong suang/kei tungtawn lo-in kuamah ka Pa’ kiang tung lo/ding hi” a ci i Honpa Zeisu longal i muan ding om lo hi.\nHong Pai Un, Va Bia Ni\nTukum Lungdambawl bangci dawn lehang kilawm ding ahi hiam?\nLatin kam/pau a “Adeste Fidelis,”a kici “Hong Pai Un Thu Umteng” ci-a Lungdambawl la i sak den mahbangin tukum Lungdambawl i dawnna ah phatna leh biakna tawh dawn ding hi hang. Hih la bel English laphuaksiam hymnist John Francis Wade (1711-1786) in a phuah hi, ci-in kiciamteh hi. 1751 kuma a kaihkop Cantus Diversi kici labu sung ah na hel a tua hun-a kipan leitung buppi ah a kideihpen la khat hong suak hi.\nLungdambawl la dingin kilawm ngiat hi. “Va bia ni, hong pai ta un” ci-a hong zotna pen i Topa’ hong suah hun lai a tuucingte leh mipilte’ lungsim lian ahih manin Christmas carol lakah a kilawmpen khat hi pah hi.\nMite in bangbangin a dawn-a a bawl uh zongin, tukum Lungdambawl peuhmah lungdam kohna leh Pasian biakna ngiat tawh i dawn tek dingin hong hanthawn nuam ing. Tua mah zong lah Lungdambawl lungsimpuak man taktak (the true Christmas spirit) hi, ci-in ka um hi.\nLuke 1:41-45 ah Tuiphum John’ nu Elizabeth in Mary a muh ciangin Khasiangtho tawh kidim-a a sunga a naupaii John mahmah zong lungdam kipakin na diang hi. Elizabeth in Pasian na phat hi.\nLuke 1:46-55 ah i Topa nu Mary mahmah in zong Pasian na phat hi. “Ka hinna/lugsim in Topa pahtawi a, ka kha Pasian ka Honpa ah kipak hi” na ci ngiat hi. “Ka Honpa” cih kammal in Mary pen mawhnei lo a piang (immaculate conception) hi lo a eite bangmah in Honpa a kisam ahihna zong hong lak hi.\nLuke 1:67-79 ah John’ pa Zecharias in Pasian na phat leuleu hi. Luke 2:13-14 ah mihingte bek hi lo-in vantung mite nangawn in i Topa’ hong suahna hangin Pasian na phat uh hi. Luke 2:20 ah tuucingte in naungek Zeisu a muh khit uh ciangin Pasian’ min thangsakin Pasian na phat uh hi.\nLuke 2:25-32 ah Simeon in Biakinnpi a kipaipih naungek Zeisu a muh ciangin a ang ah tawi-in Pasian na phat hi. “Vanglian/thunei Pasian aw, na nasempa nong kaciam bangin lungnuam takin hong paisak ta in. Banghang hiam cih leh, na nasempa in na hotkhiatna ka mu khin hi” ci-in lungdam lua mahmah hi. Pasian na bia-a, Pasian na phat hi.\nLuke 2:36-38 ah Anna kici kamsang numei khat Biakinnpi ah om a, naungek Zeisu a muh ciangin Pasian phat-in lungdam ko hi, cih kimu leuleu hi.\nElizabeth, Zacharias, vantung mite, tuucingte, Simeon, Anna – a vekpi-un naungek Zeisu a muh uh ciangin Pasian phat uh a Pasian na bia tek uh hi.\nMatthew 2:2 ah mipilte in “Nisuahna ah ama’ aksi ka mu khin zo uh a, Amah a bia dingin kong pai uh hi” ci ngiat uh hi.\nJohn Francis Wade in lamal-a a phuah mahbangin hih Lungdambawl hun peuhmah Pasian biakna-in zang ding hi hang. Hong itna leh hong lainatnate ngaihsun-in, hong hehpihna leh hong khuatuahnate hangin Pasian phat ding hi hang.\nVa bia ni, hong pai ta un,\nVa bia ni, hong pai ta un;\nTopa Pasian aw, mawhnei mite nong it veve manin ka nuam uh hi. Mawhnei ka hih laitak mah-un na Tapa ka Honpa uh Zeisu Khazih hong sawlin nong hotkhiat manin ka nuam uh hi. Khang khat khit khang khat, mite in nang hong phat uh a hong bia uh hi. Nangmah kote hong bawl Pa leh hong tan Pa na hih man ahi hi. Tuni-in zong hong suak naungek ka Honpa uh Zeisu hangin lungdam ko-in kong bia uh hi. Naungeka hong suak, mihinga hong piang a tawngtung Pasian Zeisu aw, Nangmah kong pia uh hi.\nNangmah, a nungta Pasian hong thei nai lo mite in hong theih nadingin na vangliatna tawh na hong sem lai in. Ko na tanote hong zang lai in. Topa Zeisu’ min tawh thu ngen-in kong bia uh hi, a nungta tawntung Topa Pasian aw. Amen! Rev. Zam Khat Kham\nPrevious: A khangto ding mite\nNext: Takkheh Zomi (Part 2) ~ David Tuang


timestamp: atn

url: =Laimal zatzia - Min suanzia\nThuman gente kimudah thei a, zuauthu hiphial taleh hong phatphat, hong lungkimsak pawlkhat pen pil sazaw thei hihang. Thuman gen tinten aom mah bangin, zuauthu dik agengen zongh tampi ki-om veve hi.\nLinguistics view point panin, laigelhzia sit tinten hilehang, thu khatpeuh isuah takciangin, net sungkhawng diakdiak ah min mai-a kizangh ihihna honglak pawlkhat pen amun leh ahun zui-in, gelh theih ding kisam hi.\nPa C. Thang Za Tuan\nHih atunga tengbang pen amau hihna Rev. or Dr. or Prof. cihte amau zatzia ka et cianteh ahun leh amun zui in zangthei kasa a, khangthak te inzong etteh pah dingin hoih kasa hi.\nPa Tuan pen ama' hihna taktak enlehang, Kawlgam ah, Deputy General Director (Ministry of Education) dinmun hi-in, Kumpi te-in, Prof. dinmun leh Dr. (Ph.D) ana piak ngiat uh ahihi. Ahi zongin, i Zomi sungah Net sung khawngah thu hong suah khiat tak ciangin, Pa C. Thang Za Tuan ci ngimngiam in, linguistics view poit panin, laimal zatdan asiam mahmah hizaw hi.\nHehpihna le pahtawina tawh akikhol hisamlo in, USA gamngiat panin, ama' nasep lawhcinna hangin, Doctorate lukhu nelkai ava ngah ngiat khat ahihi. Ama nasep pen Zomi sungah Private Sang thupi pen hi-in, Faith Baptist Theological Seminary ah Founder & Principal dinmun hi-a, Rev. leh Dr. kician zongh angah khat himah leh, Zomi sungah min zatsiam khat ahihna pen ama' lai gelhzia tungtawn in kilangh khia a, linguistics view point panin min zatdan siam khat ahihna kimu khia hi.\nRev. Dr. Prof. Pastor. Evan. cihte pen amun leh ahun zui-a zatsiamna pen Literature leh Linguistics zatsiamna taktak hi, ci-in, i ciamteh hi.


url: =Viking Egil Cruises from Budapest Reviews (2019 UPDATED): Cruise Ratings on Cruise Critic\nBudapest Viking Egil Cruise Reviews\n46 Budapest Viking Egil Cruise Reviews\nViking is Amazing in every way!\nWe chose Viking because it had the itinerary we wanted and at an excellent price. Best of all, EVERYTHING was included in the price of the trip...including internet (unlike some cruise lines, which charge $75 per ...\nOur trip down the Danube on the Bavaria to Budapest cruise.\nWe choose this cruise because we got to spend an extra 2 days on board compared to the similar cruise for this year. We spent 2 days in Vienna and got to make a stop prior to reaching Budapest while spending just 1 ...\nWe wanted to visit Budapest, Vienna and Prague, and our cruise itinerary gave us the perfect chance to do so. We spent three days before the cruise exploring Budapest, and three days after the cruise exploring ...\nSeen the ads on NET TV - the places we went, the food we ate and peaceful ride on the ship (EGIL) was unbelievably good. The service people went out of their way to help, accommodate and keep our room clean while ...\nOpportunity to visit cities between Budapest and Nuremberg. Cities were fantastic, saw a lot in the amount of time we spent in each, from big cities to smaller ones like Passau, etc. First time river cruising, ...\nReviews of Viking Egil Cruises from Budapest to Other Destinations\nViking Egil Cruise Reviews for Cruises to Europe - All from Budapest\nViking Egil Cruise Reviews for Cruises to Europe - River Cruise from Budapest


url: =Satan a kii tawh ong pai lo :: ZOMI DAILY\nposted on 29 January 2016 at 10:36 pm Lomkholna: Biakna, News, SuanghDal\nLeitung ih cih pen dawi hon lomtang lak mah ah Jesuh Khrih dikna puanpak silha upna tawh ih nuntak tinten ding hi zaw hi. Tua nuntak siangthona in a kisam lote na hawlkhia khia ding hizaw hi. Eimau hanciamna tawh damna kipia, dawihawlkhiat sak cihdaante tawh pianthakna maan taktak a piang thei ding hi lo hi. Thu ih nget zawhna, ih ki-ap zawhnate pen Pasian in eimau mahmah hong zat theih nadingin a manpha hi beka, pianthakna pen a za nai lote tungah a zak ding un va gen a kul ahi hi (Rom. 10: 17). A kigen a up uh a kul ahi hi. Pianthakna pen tulai a kigen mun siangtho, khanlawhna camp cih banga mun khat khawng pana hong phul khia hi lo hi. Pianthak ding pen mun tuamtuam a om mimal khatciat’ mawhpuak hi. Dawite’ thahat vangliatna hanga mihingte a kisiacip kisa-a, a taktakin ci lehang ih mimal ciat’ mawhna le khialhna pen a bulpi hi tawntung zaw hi.\nPawlkhatte in pianthakna pen amau’ khut bet, lam le dian cih bangin amau’ zia le tong sung bekah tawhkalh cip uh hi. Amau’ daante ih san ih zuih leh bek a kha mi, a piangthak mi-in mu bek uh a, pianthakna pen a mau’ bawltawm paiziate (movement) tawh en uh hi. Tua mah bangin kipawlna khat, pawlpi khat peuh ii huzapna tawh a piangthakte pen tua pawlpi tua kipawlna ading bekin a kipia hi a, Khrih ading in a kipia hi nai lo thei hi. Tuhun ciangin Satan in Pawlpite a suksiat zawh nadingin bum tawi aitawi (wictcraft) te a mimalin behlapna tawh nasem nawn lo hi. Satan a kii tawh ong pai nawn lo hi.\nTua sangsik in kitukalhsakna (confusion) lam zangzaw hi. Up khialhna a piangsak kammal le nahoih sep minpua thu le late Pawlpi upna le thuzuihna doctrine sungah guang sukin kitukalh sak hi. A kigenna ah lah nahoihsep ahi hi. Phel khai khat sungah gu mal khat a kikhiat bangin lungdamna thu taktak a ki-upkhialh nadingin lungdamna minpua lungdamna thudang khat tawh ong supawi niloh ahi hi.\nSatan le a pawlte in a neih lai uh vangliatna khempeuh zangin Pawlpi khem den hi. Satan thanem penpenna zong mihingte’ gitlohna le thumaan lohna tawh kimu-in kibulh kha peuh leh thahat pah lel hi. Tua thahatna in Pawlpi’ upna maan taktak susia nuam tawntung hi. Upna maan suksiat nadingin a kii tawh pai leh susia zo lo a, thuhilhkhial sya kamcidamte, ciamnuih gen siamte, kamsang zuautheite le mite’ zaknop ding thu a gen syate zang leh nuam takin susia zo peen hi.\nThuhilhkhial syate, LST thu taktak a hilh khia zo khol lo mite zatna tawh kitukalhna, upkhialhna le pomkhialhna a pian sak zawh ding hanciam zaw ta hi. Pawlpi tampitakte inlah hih banga thuhilhkhialhna le upkhialhna a pian khak ding pen na olmawh hiau lo lailai uh ahih manin Christian innkuante sungah lungdamna thudang tahum gospel le a kizoppih a pawlpawlte in bulkiptakin panmun hong ngah semsem ding uh pen kidop huai mahmah ta ding hi.\nPrevious: Malaysia gamsung ah March khadong ni satpi in salaiding\nNext: Yangon khuasung ah BRT Bus Company thak kipanding


url: =A 2 Veina ZTK Khawmpi Tangkonna\nLast Updated on Wednesday, 25 March 2015 18:49\tWritten by Tongsan Admin\tWednesday, 25 March 2015 18:09\nA (2) veina Zosuan Tuailai Khawmpi (ZTK)pen April 23-26,2015 sung Zogam,Tedim khuapi ah kinei dinga, sim le mal le tuipi gal pan Zosuan Khangno khempeuh kipai ding cih Zomi Innkuan Singapore in tangko khia uh hi. Tua laiah " A bucing Khantohna Ah " (Unity and Holistic Development) cih thupi in kinei ding hi. Hih khawmpi hun ma deuh April 14-22, 2015 sung teng Tan 10 nuai siah khangnote Manglai sinna kinei dinga, India lam pan Zomi University sangnaupangte in hilh ding uh hi. A sin nuam khempeuh lutman kila lo ding cih kiza hi.\nSource: Executive Committee (ZIS)\nGermany Vanlengpi khat Kia\nLast Updated on Wednesday, 25 March 2015 17:54\tWritten by Tongsan Admin\tTuesday, 24 March 2015 21:34\nKhualzin mi (passenger) 144 le vanleng nasem 6 akigawm vekpi mi 150 tuanna Germany te' neihsa Germanwings Airline, 4U 9535- Airbus 320 khat pen March 24,2015 ni-in Spain gam Bacelona khuapi pan Germany gam Dusseldorf khuapi zuan alengkhia kim lai Piantit gam leitaw lam Digne-les-Bains khuapi kiang Ferch Alps mualkuam ah kia-in, vanleng a them aneng suakin mite zong zancip mang cih kiza hi. Passenger sungah Germany gammi 67 leh Spain 45, le Belgian 1 kihel-in,tua sungah naupang 16 kihel ci-in Spain thuneite in gen hi.\nVanleng tuahsiatna tungtang ah Piantit President Mr. Francios Hollande in Dahpihna pulak bek tham loin, Spain le Germany gam makaite zong zasak pah hi. Vanleng kiatna mun pen tuipi pan pi 6000', (meter 2000) asanna mualsang kuampi vuuk (Snow) tam mahmahna le kuama tun zawh mengmeng lohna mun mualsang kuam thukpi khat ahih manin, misi luangte lakna ding zong haksa mahmah ci-in, Reuters News in gen hi. Hih Germanwings Airline pen leitung ah Airline minthang khat ahi Germany gamte' neihsa Lufthansa Airline khut nuai a om airline khat ahi hi.\nSingapore Makaipi Mualliam\nLast Updated on Monday, 23 March 2015 12:08\tWritten by Tongsan Admin\tMonday, 23 March 2015 11:21\nSingapore Founding father leh 1st Pr Minister ahi Mr. Lee Kuan Yew ( 91) in March 22,2015 ni zingsang (8:00Am) hunin leitung nusia ta hi. Mr. Yew in Singapore gam pen tembaw khawlna tuikulh neuno khat dinmun panin leitung ah gam khangto khat suaksak hi. A diakdiak in sum nek simna lam zongah a tawm pen pawl gam leh Asia a dingin gam khangto pen khat suak sak hi. Lee Kuan Yew pen September 16, 1923 in Singapore ah suak in, People’s Action Party (PAP) Co-founder leh Former Secretary-General zong sem masa pen ahi hi.\n1959 kumin PAP in election ah gualzawhna ngah ahih manin Singapore gam ading 1st Prime Minister sem masapen hipah hi. Kum 30 sung Singapore Prime Minister pan a tawlngak khit nangawn in 2011 kum ciang dong sem lai hi. Pilna lamah leitungah sang minthang Cambrigde University (UK) pan Law tawh pilna sangpitak ngah hi. Singapore gamah tuni dong daihna, kilemna le khangtohna a piangsak pa ahih manin, mi khempeuh in zahtak in it mahmah uh hi. Mr. Lee Kuan Yew pen Malaysia gammi hi-in, Malay,China le English pau thei/ siam hi. Tulaitak a Singapore Prime Minister asem Mr. Lee Hsein Loong in asih zawh naikhat ciangin ama sihna thu khitui luang kawmin gambup le leitung buppi ah Tangko:na le dahna thu pulak khia hi.\nSource: BBC and Singapore News


url: =Colombia kumpi leh FARC ten kilemna taktak neita :: ZOMI DAILY\nposted on 27 August 2016 at 11:23 pm Lomkholna: News, Thangkhanlian, World\nAug. 26, 2016: Colombia government leh Revolutionary Armed Forces of Colombia (FARC) guamnuaimi ten Pithai (Tuesday) in “final peace deal” kici kilemna taktak nei thei ta uh hi. Colombia kumpi leh FARC in tam veipi kilemna dingin kikup khawmna (negotiations) na nei uh a, a nunung pen ding kilemna ding kihup khawmna November 2012 in na nei uh a, June 23 in kikaptuah khawlna dingin thukimna (ceasefire deal) Havana khuapi ah suai kaihna na nei uh hi. “Havana ceasefire deal” ah FARC ten ni 180 sungin a thaute uh koih khiat dingin thukimna nei uh hi.\nEl Heraldo newspaper in hih a tawpna dingin kilemna suai kaihna pen Pithai (Tuesday) in na nei uh a, Nilai ni 19:00 local time (23:00 GMT) ciangin kilemna taktak kinei thei ta hi cih Colombian President Juan Manuel Santos in pulak khia ding hi ci hi.\nTua khit ciangin President Santos in kilemna taktak FARC tawh kinei ta hi cih suai kaihna lai laite Columbian Congress ah pia ding a, Congress in thukimna vote khiatna (referendum) neih ni ding pulak ding hi.\nFARC pen leitung adingin Marxist thu sanzia thu bul let-a kumpi langdote (insurgencies) lakah a khangham pen pawl hi a, 1964 in kiphuankhia hi. FARC ten Columbia kumpi laih ding leh a kilaih gawp kumpi/ki-ukna, sum bawlna, gam vai khempeuh laih-a a thak ki-ukna/kumpi (revolutionary regime) bawl khiat ding hanciam uh hi.\nPrevious: Italy ziinling hangin mi 278 si ta: Updates\nNext: Siampi leh Tuucing (Priest and Pastor) ~ Tual Khan Suan


url: =Jerusalem vai hangin UN General Assembly in Emergency Meeting sam :: ZOMI DAILY\nposted on 22 December 2017 at 4:34 pm Lomkholna: News, World\nUSA President Trump in Jerusalem pen Israel te khuapi Capital hi cih a pulak manin UN Security Council leh UN General Assembly in Emergency Meeting sam hi.\nLeitung bup ah gam khempeuh in a gam sungah Capital a ut na mun peuh ah nei thei a, ahizong in tuni dong Israel in Jerusalem a khuapi/capital a ceptehna leh UN in zong a theihpihna ngah nai lo hi. Kum tul thum 3000 val paisa in Kumpi David in Jerusalem pen Israel khuapi ding in na phuan khin in Temple zong na lam khin zo hi (Solomon, atapa in lam hi). Ahizong in Israel ten Pasian langpan in pasian dangte a biak ciang un Vanglian Pasian heh in akim a kiang a nam neu te tha hat sak in sal ding in Jews mi te mansak zel hi. Saltang in kum tampi om uh a, kumpi tuam tuam khut nuai ah sal tang uh hi.\nAhizong in mun tuam tuam pan in ciah kik in 1948 kum in Israel in Suahtakna Independence na ngah hi. Akim a kiang a Muslim gam te in Israel pen suksiat sawm (annihilated) in beisak sawm in do uh a, 1967 June 5 pan a 10 kikal sung in tua lai a Muslim gam hat mah mah ahi Egypt, Jordan leh Syria leh Arab gam ki pawlkhawm ten do uh a, ahizong in Israel in ni 6 sung in tua gam thupi galkap tampi a nei a hat mah mah gam Arab Muslim gamte vat gawp in zo in gam lian pi la uh hi. Israel ten tua a kipan gam kician tak US state neu pen pen te lak a khat New Jersey cia khong bek nei phing uh hi.\nTua bang a gam a lak na uh a Muslim te tuni ciang in lungkim lo in, ‘Israel ten ka gam uh ong sut uh, ong lak sak uh, (occupy) uh’ ci in Palestine Arab te in UN ah khia den uh hi. UN in zawh thawh thu tawh a sawlna hang in West Bank, Bethlehem, Nazareth, Gaza cihte leitang golpi Israel in zong thumanna tawh Palestinian te khutsung ah pia kik uh hi. Palestinians te lungkim thei tuanlo in suicide bomb leh Hamas te Rocket tawh nisim phial in Gaza pan in do phei den hiamgam takin vat zel uh hi. Israel ten bel thuk nuam lo in, kidal ki defense bek uh hi. Ahih hang, leitung bup in Israel te mawhsak (condemned) ve ve mawk uh hi.\nHih zong na lamdang pi khat hi. Palestinians te lungkim tuan lo in Jerusalem zong ko mau neihsa hi ci in lak sawm sawm lai uh hi, tuni dong in. Israel ten bel, sawtpi, tang a tuan a kipan in thu a nget ciang un, “Jerusalem khuapi aw, nang kong mangngilh taak leh ka taklam khut buisum ta hen! Nang kong phawk kei a, kei’ lungdamna a lian pen sangin Jerusalem a sangzaw-in kong koih kei taak leh ka dang tawngah ka leii toncip ta hen!” Late 137:5-6 ah ci in tuni dong in thu na ngen lai lai uh hi. Jerusalem pen eternal capital city of Israel, kumtawn a ka pu ka pa te uh khuapi ahi, kumpi David in a sat sa ahi’ ci in Jews ten kuamah piak sawm dek lo uh hi. Hih pen Arab gamte leh UN in Jerusalem pen Israel te a hilo hi a cih cih uh pen cik mah ciang in lawhcing ngeilo ding uh a, Israel ten lah pia khia ngei lo ding uh ahih manin Leitung galpi 3na gim nam nam mawk ta hi.\nLaisiangtho sung a Jerusalem vai akigenna pen a tung tung hi ta mawk hi. President Trump in ‘Israel te khuapi pen Jerusalem hi a, US Embassy zong Jerusalem ah Tel Aviv pan in kituah ding hi’ cih ong pulak na hang in zan zek Dec 18, 2017 in UN Security Council gam 14 te thukimlo in mawhpaih ding in Emergency Meeting sam uh a, mawhpaihna resolution pen USA in a veto power tawh nial zo hi.\nVideo: 128 UN member states call for USA to withdraw Jerusalem move\nAhizong in tuni Dec 21, 2017 in General Assembly Emergency in sam uh a, tua lai ah gam 128 in “USA in Jerusalem pen Israel te khuapi ahihman in Embassy zong tuah ding” cih thu mawhpaih na pen thukim in vote a, gam 8 in USA gum in vote khia hi. Gam 35 in bel mawhpaihna na vote pia lo, gupna lah vote pia lo in hici om, neutral uh hi.\nUS Ambassador to UN ahi Nikki Haley in, “Gam 128 te mawhpaihna vote hang in Israel te khuapi Jerusalem hi a, ka embassy uh ka suan ding uh ong kham zo tuan lo ding hi, na mee khiat uh lamdang lo hi, ahizong in mawhpaihna vote a khia gamte ong kiciamteh ding a, huhna ong ki pia nawn lo ding hi, USA pen piakkhiatna a tam pen pen pia ding in nong ngen den uh a, themkhat zong zahtakna ong nei lo na hih uh leh ko zong kong huhna uh ka en kik ding uh a, a mannei zaw (productive) ding mun ah ka huhna sum uh ka na zang zaw ding uh hi” ci hi. Zanni in President Trump in zong ‘Jerusalem vai a ong vote lo gamte sum pia nawn lo ding, sum kikhol hi zaw ding in, hoih zaw phet ve’ cih san hiau mawk hi.\nLaisiangtho in zong hih Jerusalem pen nak gen mah mah hi. Jerusalem pen OT Laisiangtho sung ah zong 660 vei pen Jerusalem pen Israel te ahih lam na gen hi. Kamsang Ezekiel , Zachariah, Daniel ten zong na gen a, Mangmuhna sung ah zong Jerusalem pen Leitung bei kuan a mipi khempeuh in Jerusalem mitsuan in Jerusalem kituh ding vai tamvei pi na gen khinzo hi. Daniel 11:40 ah “”A bei ding hun ciangin Leitaw-lam kumpipa in kisim dingin thu zasak dinga, Leilu-lam kumpipa a sakol galkapte, sakolleng le gal tembaw tampi tawh a kuankhia ding hi. Gam tampi sim dinga tuikhang bangin a nawtmai ding hi” (ZIV) ci in na gen hi.\nLeitung bup in Israel leh USA bang ong do ek thei maw!!! Tulai thupiang te I ngaihsut ciang in Laisiangtho gen a tung tung ta hi a, Political, Historical, Prophetical leh Biblical fulfillment a tangtun na na hi mawk hi. Hizah a Jerusalem Leitung bup in haipih lunghimawh pih a UN Emergency General Meeting bang ong sap zezen pen lamdang lua hi. Pasian deihna ahi hi. Ezekiel 5:5 ah “Hih in Thupipen TOPA thugen ahi hi: Hih Jerusalem ahi hi, minamte laizangah ka omsak a, a kimkotah gamdangte a om uh hi” na ci mawk hi.\nMore: Jerusalem vai hangin Kuala Lumpur aom US Embassy maiah lungphona kinei\nMi khempeuh laizang tak a a koih pen Pasian hi mawk hi. Leitungbup in Israel te mawhpaih in Israel te a hu den ahi USA zong tun mawhsak mah mah uh hi. Pasian deihna om hi mawk hi. Gam hizah a neu, gam keu gam dai pen pen hizahta a aki lunghihmawh pen Pasian thu laigil om hi. Late 122:6 ah “Jerusalem lungmuan nadingin thu ngen unla: Nang hong itte galmuang uh hen” (ZIV) na ci mawk hi. Thungetna ah phok mah mah ding hi mawk hi. Jerusalem Israel leh USA Trump Administration te a ding in nisim thungetna ah phawk den ni.! Muana Khuptong\nPrevious: Johor datsisai kithahna vaitawh akisawhkha mi 13 kimankhin\nNext: Jerusalem vai siangnai lopi, Israel khuapi hithei loding\nUS Kitelpi & Stimulus bill Latest Update: January 03, 2021


url: =Sanginn susia kei in :: ZOMI DAILY\nposted on 1 June 2021 at 2:04 pm Lomkholna: News\nKhua khat ah Sanginn khat hong pian theih nadingin Hausa upa, Sangsiate le khuanu khuapate Committee kiphuaih in tungsiah zumlam ah asiau in kisuktai kitotai niloh hi.\nPawlkhat in angah theih nadingin tungsiah makaite tungah sum tampipi thuu liang uh a, Sanginn ngah nailo in asum thuu uh bilaatmi (cement) ip 100 man abei bangh om liang cih kigen ngei hi. Pawlkhat in kum 3/4 bang siau in ngahlo lai zen uhhi.\nKamphatna tawh ih ngah petpet ciangin, kumpi’ Budget tawh Sanginn kilam a, Committee te leh khuanu khuapa hanciamna tawh asung a kisam tutphah sabuaite ki vaihawm hi. Hih bangin ih pankhop ngeingai ciangin Sanginn khat hong piangzo pan ahihi.\nKawlgam khuahun siatna hangin, adangdangte gen nai kei ni, amunmun ah sanginn kisusia ziahziah mawk hi. Ih lungkimloh manin ahal ih hi zongin, a susia ih hi zongin, Bomh puakkham sak ih hi zongin, ih naupangte pilsinna sanginn limlim susia het kei ni! Sum susiate sum in ma’ hi. Sanginn ih suksiat le pilna in ih tu ih ta te ma’ thei kha ding hi. Sanginn cihpen mipi hanciamna tawh kumpi in hong pia a, mipi in ih zangh hi. Ih suksiat le eimau mah kisumh zaw hi.\nIh lungkimlohna a om le ih lungkimlohna mun suksiat poilo hi. A kisailo pi suksiat hoihlo hi. Gentehna : misokte tungah ih lungkimloh manin asusia ih hih le, zato inn, zum inn le sanginnte hilo in misokte phualpi suksiat ding hizaw lo ahihiam?\nMore: Hakha University leh College ah pilna sindan, sanginn leh vanzat tuamtuam\nGam buaina le pilsinna sanginn kisai lo in kamu hi. Ih muhdan a kibat kei le sim kenla paisan in. A kibat le kikum khawm ni! (Kawllai pan kong letkhiat uhhi) Sin Thu\nPrevious: Pentecost Nipi – 2021 ~ T. Sawmlian\nNext: Ni 6 galkidona ~ Rev. Thang Van Lian


url: =Na Nung Sang Ah :: ZOMI DAILY\nNa Nung Sang Ah\nposted on 22 August 2015 at 2:11 pm Lomkholna: Article, Thawntuang\nIh sih zawhteh ih nung sang a ki neih nawnlo dingin ih ngaihsun hi. Na dam lai-in na tapa, a tupa, na minam ading thumanpha ngo manpha na nusiat zawhleh na sih hangin na nung sang hing kil kel hi. Khangkhat kheng manlo in na tu pa ten na min hong manggilhta in, na minam pihten phawk in hong neih nawnlo uh hi. A hangin na damlai-in na tate ading, a tute ading, na minam ading amanpha thute ngaihsunlo in nang ading takpi zong na muban kei hi.\nNa tapa te, na tupa te, na minam pihte it ing, vei ing na cih takpi aleh na damlai-in thusaupi ngaihsun in na gamtat kul hi. Bang cih gamtat ding-\nLaibu lei tangtang in, Bawl zawh sawm in:\nZolai sim hatlo, Zolai sim thei keng, Lai sim hat keng ci dihdih ken. Na tate a pil ding, thu a thei dinguh na deih taktak leh nang mahmah lai na simzo kei phail zongin na tapa ading, na tupa ading Laibu lei tangtang in. Tua-in thu saupi muhna hi. Na tate na tute apil ding, thu akan ding na deihleh Zolai Laibu ki bawlte lei hamtang in.\nKa tate ka tuten Buhsih leh Meh khen thei peuhleh phamawh kei na cihleh Zolai Bu te lei sese kullo hi. Thu saupi ngaihsut kullo anne ihmu tho hilel hi. Tua bang mite Zomite thupil ah, ” Lung nuntak”, ni ci hi. Lung cihpen gan hing min hi a, nungta maimai lel cihna zong ahihi.\nMipil ten a theina uh laitawh ciamteh uhhi. Zolai ih neih manin ThangHo leh LianDo, Penglam tangthu, Cing Khup leh Ngambawm cih a ki panin ih tangthute a khang a khangin ki theitoto hi. Zolai thei masasa in minam pihte ading thumanpha, ngeina, tangthu, thucin cihte a Bu in tampi bawlzo leng minam itna, veina, khualna na hi gige hi.\nLaibu Zolus, Leivui panin, Hauhna leh Khangsauna thusim, Ka Lai Kung Pan In, Na Pasal Theisak ken, Laitai, Tangko cihte a ki pan Laibu tuamtuam ka pa Nang Za Kam ( Kamngaih ) in na lei tangtang a, ka nop tuampih mahmah hi. Kapa in a sim khitteh Laibu koihna ah koih a, ken tuateng ka bansim theizel hi. Laibu cih pen a maimang theilo ding thucin taktak ahih manin Zomi Siamsin a zo khinsa ten Bu khat ciat hong bawl henla, a bawl khialo ten neihding leiding hanciam tangtang leng tate tute minam pihte khualna ban-ah thu muhna ahihi. Na nung sang ahing kilkel ding na hi gige hi.\nNa sepna ah: hanciam in, cihtak in, thuman in, zuau ken\nMinam ading na hoih asem abawl mi khat aminam pihten cik mah in manggilh lo aa, laitheih mikhat leh thumu mikhat in ciamteh vilvel hi. Lawhcinna pen thutuam hi. Minam ading sepna pen ahi ding mah abat hangin a thubaih ding hi peuh mah lo hi.\nMakai te a zuautat, a citaklo, a thumanlo dingin ki ngaihsutlo na pi a zuau mi, a thumanlo mi, a citaklo mi na om thei veve hi. Tua bang gam tatna pen a nung sangah ki thei kik veve hi. Gamtatna khempeuh in nungsang neih hi. Nungsang aneihlam i tel ding thupi hi. Kum sawtpi ki damlo ahih manin mikhat ading, na mipihte ading na hoih sep ding hanciam huai hi. Ih damlai-in awlmawh neih sese lo in makai pan mun na ngah phial zongin a nung sang ding thute a limcii hiam? cih ki sit huai hi.\nPasian ading, minam ading na hoih a sem mikhat in thaman ngah bek hilo a nung sang thute namtui ahih manin a tu ata a minam pihten nop tuam pih in, phawk tawntung hi. Mi nop tuampih ding na asep a gel thei peuh mahin hanciam huai mahmah hi.\nNa maban ding na geel siamna pen na nungsang ading thuhoih ageel na hihi. A thuman a hoih tawh Zomite ki lawm hi. Pasian in Zomi Nam in hong bawl manin ka nuam mahmah hi. Ih nungsang na nungsang ding ngaihsut huai hi.\nPrevious: 6 Virtues and 24 Character Strengths ~ Hau Za Cin\nNext: Ka up Pa kathei hi\nLailui khua ah ZCD MP te gualzawhna pawi kibawl\nCovid-19 ah Volunteer te pahtawina lai piakna kinei


url: =Jonah 1 | Siantongluan\nTopa in Amittai tapa Jonah tungah,\n"Kithawi in la, a lian mahmah Nineveh khuapi-ah va pai-in thu va hilh in; bang hang hiam cih leh amau gitlohna thu ka za khinzo hi," a ci hi.\nAhih hangin Topa kiang pan Jonah taikhia-in Tarshish khua lamah a taisim dingin a kithawi zawsop hi. Joppa khua-ah paisuk a, Tarshish khua a zuan ding teembaw khat a mu hi. A sap man ding pia-in a tungah kah a, Topa kiang pan a taikhia dingin teembaw hawlte tawh Tarshish khua-ah a pai hi.\nAhih hangin Topa in tuipi tungah huih nakpi-in nungsak a, huihpi hatlua ahih manin teembaw a kisia dekdek hi.\nTua ciangin teembaw hawlte lau uh a, a pasian ciat uh kiangah a kiko ciat uh hi. Teembaw a zantuamna dingin a sunga vante tuipi sungah a paai uh hi. Tua bang hinapi-in teembaw sungtawng lamah Jonah na lutsukin a na ihmu hithiat hi.\nTeembaw ukpa in amah a muh ciangin, "Ihmupa aw, bang na cihna ahi hiam? Tho in la na pasian kiangah thu ngen in. I sihlohna dingin amah in eite hong ngaihsun khathei ding hi," a ci hi.\nTua khit ciangin teembaw hawlte in, "Hong pai dih un. Kua hangin hih bang gimna ei tungah hong tung ahi hiam, cih i theihna dingin ai san dih ni," ci-in khatlekhat a kikum uh hi. Ai a san uh leh Jonah tung a tu hi.\nTua ciangin amaute in, "Bang hangin hih gimna ei tungah hong tung ahi hiam, hong gen in. Na nasep bang ahi hiam? Koi lai pana hong pai na hi hiam? Na gam bang ahi hiam? Kua minam na hi hiam?" ci-in a dong uh hi.\nAmah in, "Kei pen Hebru mi ka hi hi; tuipi leh leitang a bawl, vantungte Pasian ahi Topa ka bia hi," a ci hi.\nTua ciangin tua mite lau mahmah uh a, "Bang hangin hih bangin gamta mawk na hi hiam?" a ci uh hi. Bang hang hiam cih leh Topa kiang pan amah a taikhiasim ahihlam a gen khitsa ahih manin a thei khinzo uh hi.\nTua ciangin amaute in, "Ei-a dingin tuipi a hong daihtheihna dingin nang bang kong cih ding uh hiam?" ci-in a dong uh hi. Bang hang hiam cih leh huihpi lauhuai semsem hi.\nAmah in, "Hong domto un la, tuipi sungah hong khia un; tua hi leh no-a dingin tuipi a hong daai ding hi; bang hang hiam cih leh hih huihpi na thuakna uh keima hang ahi hi, cih ka thei hi," ci-in a dawngkik hi.\nTua bang a cih hangin amaute in teembaw a khawlsak dingin hahkatin lei lamah a hot teeiteei uh hi. Ahih hangin a hihzo kei uh hi; bang hang hiam cih leh huihpi a hat semsem hi.\nTua ahih ciangin Topa kiangah amaute kiko-in, "Topa aw, hih mipa ka sihsak manun kote hong sisak kei in la, mi that hi, ci-in hong ngawh kei ta in, ci-in kong thum uh hi; bang hang hiam cih leh Topa aw, nangmah in pha na sak banga na bawl ahi hi," ci-in thu a ngen uh hi.\nTua ciangin Jonah domto-in tuipi sungah a khiat uh leh tuipi a daai pah hi.\nTua ciangin tua mite in Topa kihta mahmah uh a, Topa tungah biakna pia-in thuciamna a bawl uh hi.\nAhih hangin Jonah a nawmvalh dingin Topa in ngapi khat a geelkholhsa hi a, tua ngapi gilsungah Jonah sun thum leh zan thum sung a om hi.


url: =Details zu BL-5B Li-ion Music Angel Ersatzakku Akku Battery 890mAh für Music Angel 6 in 1\nBL-5B Li-ion Music Angel Ersatzakku Akku Battery 890mAh für Music Angel 6 in 1\n08. Mai. 2015 13:10:48 MESZ Alle Änderungen anzeigen\n... Mehr zum Thema Zustand\tMarke: Pure²\nMusic Angel Ersatzakku\nErsatzbatterie BL-B5 für Music Angel 6 in 1\n- An Handyparadies GmbH, Bayreuther Str. 39, 92224 Amberg, Telefaxnummer: 09621-778819-99,\nAngels Damen Jacken und Mäntel,\nCountry Music CD,\nKlassik Music CD,\nAngels Damen Blusen, Tops und Shirts,


url: =19 January 2019 Khuamial Sung Pan Suakta ~ MUC\n19 January 2019 Khuamial Sung Pan Suakta\nAdmin 7:55:00 PM Articles, MISSION NEWS\nKhuamial Sung Pan Suakta\nAtija Jamal Caminete, Kum 57\nAtija in kum 8 a phakin Nampula khua pan piteek khat tung panin Seventh-day Adventist cih min za hi. Nampula khua in Mozambique gam a om khua khat hi. Hih khua-ah 80 % in Muslim biakna zui uh hi.\nAtija in Adventist biakinn gei khat va nawk kha-in, pawlpi upa khat in anne dingin sam hi. An a nek khit ciangin thungai dingin upa pa in zawn hi. Tua thugenna-ah Atija zong va kikhawm hi. Tua genpa in Matthew 24 sunga Jesuh hong pai kik ciangin misite tho kik ding hi, cih thu gen hi. Tua thu hangin Atija omkhong thei lo hi. Tua ma kha 4 lai-in Atija in a u numei kha kum 4 a pha khatin nusia hi. A zak thute hangin a u nu mu kik ding cih a ngaihsut khak ciangin Jesuh hong ding kaal ngaklah mahmah hi.\nTua zawh kum 7 khitteh Atija zong kum 15 hong cingin, tangval khat tawh hong kiteeng uh hi. A pasal pen Sunday innkuan sung pan khangkhia hi-in, ahi zongin Adventist biakinn ah kikhawm den hi.\nNi khat a pasal in Adventist biakinn ah kikhawm dingin pulaak hi. Ama’n zong va zui hi. Sabbath School hun sung hi-in, naupang kum 6 gual ding khat in “Min hong sap laitak kei zong ka om ding hi,” cih la a sak hong za hi. Tua la in Atija lungsim sukha mahmah hi. Tua a kipan Adventist biakinnah kikhawm ding khensat hi.\nKhanglam Mozambique munte-ah thukhensatna khat peuh a neih ding uhteh nu le pa, uham –te tawh kikum phot lo-in bang mah sem lo uh hi. Atija in a neulai-a a kem a nuno kiangah a pasal tawh va hawh dingin Carmen ah va zin uh hi. A nuno in dawi tawh kikopin na tuamtuam bawl thei hi.\nAtija in a nu-no Adventist thu kuppih hi. Tua bang ciangin a nu-no in na nu kiangah va gen in, ci-in za nuam lo hi. Atija in a nu kiang a gen ciangin, kei na nu hi keng,na pa no kiangah va gen in, ci-in za nuam tuan lo hi. A nu-no in Atija kiangah na kituiphumleh hong hawh nawn ken, ci-in pulaak hi. Ahi zongin Atija in a pasal tawh kituiphum veve uh hi. A kituiphum ni-un a innkuanpihte uh khat zong pai lo hi.\nAtija in ta pasal khat hong nei hi. A tapa Dionisio cina-in gim mahmah hi. Atija in a nu-no kiang hi taleh siavuante kiang paipih nuam lo hi. Nitak khat a pano Candido in teipi khat tawh Atija innah hong pai hi. “ Hih naupang sih ding ka deih hi; a gawl panin sunlet ding hi, ci-in a pano ci-in genkhia hi. Ni 2 bang sawt khin, a tapa noptuam tuan lo hi; an zong ne lo hi. A nupa-un kapkawmin thungen uh hi. A ni 3 ciangin zato-ah paipih uh a, siavuante in hong dam ding hi, ci-in ciahsak uh hi. A pano zong a teipi tawh a inn ah ciah kik hi.\nAtija le a pasal in dawi-te nasepna zo zo hi hang, ci-in hong pulaak uh hi. A ta uh nungta dingin lamen lo uh hi taleh Pasian’ kepna hangin hong dam kik hi. Tua bangin naupang hong dam kik, Atija’ sanggamnu khat in a zak ciangin lamdangsa-in Adventist hong suak hi. Kum khat khit ciangin a sanggampa khat zong Adventist hong suak hi. Tua khitteh a nu zong kituiphum hi. A nu-no Carmen zong kituiphum hi. Pastor in Carmen tui sungah 3 vei phum hi. Tui sung pan a lu hong phottoh ciangin Carmen kam sung pan pastor in kammal kitel lo aw ging khat za hi. Pastor in khat vei phum kik ding ngaihsun hi. A 2 vei-na tui sungah phumsuk a, tui sung pan a lu hong phottoh ciangin a masa-a bangin aw kitel lo awging khat Carmen kamsung pan hong ging khia leuleu hi. A 3 vei-na tui sungah a kiphum khit ciangin dawi in Carmen sung pan pusuak khia thei pan hi.\nTu-in Carmen in deaconess sem hi. A pano in Atija a kituiphum peuhmahleh a innah hawh nawn lo ding, ci-in a khensat hangin, a zi kituiphum khitteh a nupa-un Atija-te inn ah va hawh uh hi. Atija’ pano Candido zong kituiphum ding khensat a, a kituiphum khit kum 1 khatteh si hi.\nAtija-te’ innkuan in a vekun Adventist sungah kituiphum khin ahih manun Atija lungkim mahmah hi. Hun khat lai-in Adventist a suah ding a langpan khempeuh tu-in a vekun Adventist sungah kituiphum khin uh hi.\nTu-in Atija in kum 57 cingkhin hi. A pasal Lazaro in Lai Siangtho sangkah a zawh khit ciangin pastor sem hi.\nTu quarter Sabbath School sumpi in Nampula khua-a om HIV/AIDS natna tawh kinusia tagah kepna-ah kipuak ding hi.


url: =Mihing Bangza Suak , Bangza Thi ~ Thu Tatuam (Siyin News)\nMihing Bangza Suak , Bangza Thi\nMonday, November 13, 2017 Knowledge 3 comments\nMihing 1,000 ciang 19 suak in athi sia 8 pha\nKumh khat ciang asuak mihing million 131 pha in athi sia 55.3 million pha ci hi.\nNikhat sung babek mihing asuak sia 360,000 pha in athi sia 151,600 pha cihi.\nNai khat aphak sim mihing 15,000 suak in, athi sia 6,316 pha hi.\nMinit khat sung asuak 250 le, athi sia 105 pha hi.\nSetkat khat sung mihing thi 2 om asuak sia 4 vo om ci hi.\nSrc: World Health Organization\nibu winda November 13, 2017 at 10:22 AM\nIbu wati November 16, 2017 at 4:13 AM


url: =joseph zito | Anti-Film School\nToday’s trailer celebrates a little known slasher film from 1981. Check out the ultra-gruesome chaos in The Prowler, directed by Joseph Zito.\nTags: 1981, exploitation, horror, joseph zito, slasher


url: =Top Hat Tree Topper Top Hat Tree Topper This Snowman Tree Topper For Is The Ultimate Holiday Decor For Your Top Hat Tree Topper Burlap Top Hat Tree Topper Christmas Tree Topper Tree Topper Burlap Top Hat Tree Topper Christmas Tree Topper Tree Topper Top Hat – nbhm.info\nTop Hat Tree Topper Top Hat Tree Topper This Snowman Tree Topper For Is The Ultimate Holiday Decor For Your Top Hat Tree Topper Burlap Top Hat Tree Topper Christmas Tree Topper Tree Topper Burlap Top Hat Tree Topper Christmas Tree Topper Tree Topper Top Hat\nPublished 04/25/2019 12:17:23 am at 04/25/2019 12:17:23 am in Top Hat Tree Topper.\ntop hat tree topper top hat tree topper this snowman tree topper for is the ultimate holiday decor for your top hat tree topper burlap top hat tree topper christmas tree topper tree topper burlap top hat tree topper christmas tree topper tree topper top hat.\ntree toppertop hat tree toppersnowman tree toppertall top etsy image , , top hat tree topper get quotations a snowman hat tree topper top hat top hat tree topper get quotations a snowman hat tree topper top hat tree topper walmart, holiday time top hat tree topper black metallic with red and white holiday time top hat tree topper black metallic with red and white scarf, holiday deal alert the holiday aisle white lighted top hat tree the holiday aisle white lighted top hat tree topper bf, amazoncom top hat tree topper christmas tree topper tree top hat tree topper christmas tree topper tree topper bow top hat tree, snowman hat tree topper tree top hat holiday room decor tree decor snowman hat tree topper snowman hat topper for tree prepared at home snowman hat tree topper , disney musings do it yourself disney christmas tree topper rmchristmasmickeytophattreetopper , amazing december savings on burlap top hat tree topper christmas burlap top hat tree topper christmas tree topper tree topper top hat , amazoncom santas top hat tree topper free shipping christmas santas top hat tree topper free shipping christmas top hat tree topper tree, christmas gray top hat tree topper fabric plaid ribbon ebay .


url: =Khitui Nam Nih Tawh Na Ciah Ing ~ Hau Za Cin :: ZOMI DAILY\nposted on 1 May 2015 at 1:01 am Lomkholna: Article, Hauzacin\nKhitui Nam Nih Tawh Na Ciah Ing\nTutung Zomi Khangno khempeuh kimuhkhopna khawmpi “A Nihveina Zosuan Tuailai Khawmpi” pan khitui nam nih tawh na ciah ing.\nA khatna pen, Manglai hilh dinga hong pai pianpih sanggam Zomi te a hun man nailo a ‘kiciahsak’ cih ka zak ciangin ka khasiat hong suak lua mahmah ahih manin ka thugen masakna pen ah ka khitui hong luang kha mawk hi. Zosuan Tuailai Khawmpi siim u leh nau a kuamah peuh in tua a hon nitak a ka thugenna nong telsiam ding uh hong thum ing. Internet tungtawna video pan a en kikte in zong na et khak uh ciang nong telsiam nading uh hong gen masa nuam ing.\nZomi khangnote kimu khawm in kithuahkhawm in kikhawlkhawm ding, holim in nui khawm ding ci in ni tampi zong kigel zolo a, ni tawmvei sung bek a kigel zo ahi hi. Tua tawh kiton in Zomi siamsin naupangte in ni khat ni ciang a zattheih ding uh Manglai, Mangpau a theih ding uh, a lunglut ding uh deihsakna tawh ni 10 sung bek kihilh in kisinsak, la kisakpih leh cih deihna hi a, ni 10 sung nangawn nuamtak kikhawl manlo a ‘kiciahsak’ cih lawmlawm pen hong khasiat-huai lua deuh a sa himai ing. A khasia baih lua ka hih leh lah hong maisak unla… Ahih hang, Singapore pan lawptak in Lamka pan hong pai Manglai hilh ding siate tawh kimu nuam ciin ni thum bang a pai baih zawzen ka hih uh hang Kawlpi ka tun uh ciangin ‘amau ciahta e’ hong kicih ciangin Tedim ka tuntoh ding nangawn uh lawp ding zaha lawp zo nawnlo in Kawlpi ah ni khat bang ka kiziakai sak uh hi. Mailam ah hih bang vai limci a kivaihawm kik zawh leh a tawp dong a kizatsuak theih ding lunggulh huai mahmah hi.\nA nihna pen, khoppi bei ni, nitak mangpha khakna leh khawmpi khakna hun ah lawptak, maitai takin kikhakna bawl ding ciin ka ngaihsut laitak in ka pianna ka zuapa Pa Pum Do Lian (74) in lamet het loh in ka khua uh Murlen ah hih leitung nusia in Pa kiangah hong ciahsan hi cih ka zak vat ciangin ka khitui hong luang leuleu hi. Hih leitungah cikmah cianga kimu kik nawnlo dinga ‘Mangpha khak’ a kul manin ka khasiat hong suak vat in ka khitui hong luang kha mawk hi. Mihing i hihna hong kilanga, hun nai kei si e maw Pa ka ci nuam phial a, ahi zongin eite hong bawlpa Pasian in ‘hunta’ ci ahih manin ka khasiatna ding a om kei hi.\nSihna, natna, lungzuan khuangaihnate a om nawnlohna mun vantung gam ah i kimuh kik ni ciangin hong bawl Pasian min phat in Siangtho, Siangtho, Siangtho ciin vantung tuuno i phat khawm ding hi.\nKa pa hong nusiatna hanga hong dahpih, hong phawk, lai hong khak, thu hong ngetsak, kam tawh hong hopih, phone tawh hong sama hong hehnem, nomau omna pan thu hong ngetsak khempeuh tungah ka lungdamna uh ko innkuan tangin kong gen a, Topa in a zah tampi in note tungah thupha hong piata hen.\nPrevious: A om ngei nailo Zomi Insurance\nNext: Kawlgam zinna thu ~ Rev. Neng Za Khup


url: =Gmail nazakleh nasinding Gadgets 10 :: ZOMI DAILY\nposted on 5 June 2011 at 2:15 pm UTC+9:30 Lomkholna: Article, Google, Sawltak, Tech\nZomiDaily :: Email hongdingin Gmail Homepage ah ihlut ciangin anuailam veilamkiu ah “Latest News from Gmail” cihkhat omtheizel a, tuanuai ah Gmail ii Feature thakleh Gmail tawh kisai thuthak tuamtuam suaksakzel uhhi. Tunizong ZomiDaily Gmail check dingin kalutsawm leh tuanuai ah “10 Gmail gadgets to try” cihkhat na om a, keizong lungluttak in kahongpah saisai hi.\nBangthuhiam cihleh “Add any gadget by URL” cihthu nahi a, hih pen nidangpek inzong Gmail ii Labs nuaiah ihmuhzelding khat ahihi. Ahih hangin kilimzat lualo hidinghiam Gmail te’n ong tangko khiakik uhhi. Tuabanah nidanglai a “Add any gadget by URL” tawh azatdan tawmcikkhat kilamdang leh kilawm hi. Adiakdiak in hih “Add any gadget by URL” pen Enable nahihkhit ciangin na Gmail ii Setting nuai ah “Gadgets” cihkhat amathu in ongkilangh namuding hi.\nGmail te’n nasinding in ongdeihsak uh ahi “10 Gmail gadgets to try” acihteng uhpen anuai ateng ahihi.\nHih atung ate nasin, nazat nopleh na Gmail sungah guanziauding hi a, hih anuai adanin nasin lecin baihmahmah hi.\n1) Amasa penin na Gmail ii Setting ah napai masa inla, Labs namek in.\n2) Labs nuai ah “Add any gadget by URL” cih nazong in, Enable nacih khitteh Save Changes namek leuleu in.\n3) Na Gmail amathu in Reload ongbawlkhit teh, Setting ah khatvei napaikik leuleu in.\n4) Denin aomnailo ahi Gadgets cih Setting nuai ah namuding a, tua namek in.\n5) Laigelh nading Box khat namuding a, tuasungah atung a Gadget te ii .xml address te guanziauziau ding ahihi.\n6) Gtn: Box sungah hih http://www.google.com/ig/modules/sticky.xml naguang lecin na Gmail ii veilam anuailam ah Note ciaptehna ongsuak namuding hi.\nAtung a Gadget 10 tenglakah adiakdiak in Note leh bit.ly URL shortener tegelbang ZomiDaily in zatnop kisa mahmah hi. Hih atung a 10 banah adang nadeihbeh lehzong hih http://www.google.com/ig/ ah nahawh lecin Gadget tampitak namuhbeh dinghi. Tua Gadget URL guantheihdingte lakah pawlkhatzong Labs sungpanin akizangthei dingin akikoihkhin omhi. Theihding khatah Gmail ii Gadgets ahizongin Labs sung ate ahizongin tampi nazatleh na Gmail Loading pen nazat Gadget tawh kizui-in kaizawdiak khatheiding hi. Tua ahih manin nazat taktakloh Gadgets leh Labs lobuang Enable hihding hoihkhinlo hi. Zomi Daily\nPrevious: Do Khan Khup, Th.D (Summa cum laude)\nNext: Interview with Tangnuam Village PDS Agent


url: =ZAM Thupuak :: 18 October 2015 :: ZOMI DAILY\nposted on 17 October 2015 at 10:00 am Lomkholna: News, Newsletter, Refugee, ZAM, Zomi\nKhuado Pawi Noptak Kizo\nMalaysia a om ZAM makaihna tawh Zomi pawlpi teng leh khua kipawlna teng hanciam in 2015 Khuado pawi Chinwoo Stadium ah October 15 ni-in kibawl a, Zomi bekbek mimal 5,000 valin pawi kisim thei hi. UNHCR panin uliante zong hong kihel thei uh hi. Hih Khuado pawi bawlna dingin mimal sungpan huhna hong pia zong honkhat om uh a, amau tungah ki lungdam mahmah hi. Zinmmang dingin Kawlgam pan Zomi numei lasiam lah ahi ZCD kusale lah ahi Cingsan hong kihel thei ahih maninmahmah hi.\nTukum 2015 Khuado Pawi ih bawlzawh nading in hong vaihawmkhia Malaysia Zomi Kipawlna (ZAM), sumlepaai tawh hong panpih Malaysia gamsung aom Khua kipawlna, Biakna Pawlpi leh mimal khempeuh…\nZomi Idol, Zolia & Zotaang te vaihawmzawh nading in akisam sumlepaai hongsik Malaysia Zomi mihaute:\nPa Tha Piang (Shwepyithit Ansai) te innkuan RM1000\n(Malaysia pan Tedim Sum khakna (New Eden) RM500\nMr. Jerry (TUNE a sem gammite) RM500\nPa Kaino & Nu Man Mang te innkuan\n(New Eden Services Company Limited) RM500\nAung Nan Daw te innkuan RM300\nPa Pau leh Nu Cing te innkuan RM300\nPa John Mungpi te innkuan RM200\nPa Thang Khan Tuang (Shalom Studio) te Innkuan RM200\nPa Philip Mawng (Taungzalat) te innkuan RM150\nPa Khoi Sian Langh te innkuan… RM100\nZomi Idol leh Zolia & Zotaang vaikhempeuh hong vaihawm pih Sianu Deih Mang tungah…\nKhuado Pawi thu laigelh kidemna gualtungtuangte pahtawina hong piaksak Tg. Lianpi tungah…\nZomi Idol top 10 teng album hong bawl sak U Tha Piang te innkuan tungah…\nMalaysia Zomi Khuado simding a hong paingiat Esther Cingsan @ Zogam Nightingale tungah…\nZomi Idol leh Zolia & Zotaang vai ah Judge hong sepsak:\nMr. John Tan (Mr. Manhunt Malaysia 2012/13 and Artist)\nMs. Bella Rahim (Award Wining Actress, Fashion Show & Plus Size Model)\nMs. Liyana-Haley T.A (Creative Producer for TV Shows & entertainment lifestyle)\nMs. Davina Goh (Actress and radio personality)\nDeih Mang (Sower Sister)\nPa Suanno (Zomi Vocal Band)\nSia David (Kachin)\nSound System hong letsak Khambawite unau leh Kam Khen te tungah…\nZomi Idol a kihel khangthak lasiam mimal 39 teng leh Zolia 12 & Zotaang 17 a kihel khempeuh te tungah…\nZomi Idol Top 20, 10 & 5 kidemna ding Methodist College Chapel hong zangsak KLIFF Pastor Micheal Moey tungah…\nMipi hongdawn/hongmuaksak ZEC sangnaupangte tungah…\nBanner Design hoih mahmah hong bawlsak ZAM Palaai lui Mungpi @ Paukxi (USA) tungah…\nVideo record hong bawlsak Zomi Daily leh Sangpi leh Photographer Khampu tungah…\nKhuado hongsim khualpan, tualpan Zomi akua mapeuh tungah ih minam na itna, na thupit sakna uh leh Khuado nong sim tangtangna hangun Khuado Committee pan lungdamna kongko uh hi.\nZolia Malaysia 2015 kihel teng\nSian Deih Cing 6. Cing San Ciin\nKhup Khawm Ciin 7. Cing Sian Huai\nNem Ngaih Lun 8. Nian Lam Nuam\nLian Man Man 9. Niang San Cing\nCing Sian Kim 10. Man Lam Zo\nDim Lun Cing 12. Kam Sian Niang\nZotaang Malaysia 2015 kihel teng\nNgo Pu 10. Thang Suan Pau\nLangh Lian Khup 11. Vak Khua Khai\nThang Kap Cin 12. Nung Sian Khai\nGo Lam Thang 13. Khual Sian Khai\nSuang Sian Muang 14. Thang Thawn Kim\nPau Go Lian 15. Go Mun Khai\nThang Sian Sing 16. Lian Lam Kho\nPau Za Kham 17. Zam Sawm Tuang\nKam Khen Cin\nZolia Malaysia 2015 : Nian Lam Nuam\nZolia 1st runner up Malaysia : Dim Lun Cing\nZolia 2nd runner up Malaysia : Nem Ngaih Lun\nZotaang Malaysia 2015 : Vak Khua Khai\nZotaang 1st runner up Malaysia : Nung Sian Khai\nZotaang 2nd runner up Malaysia : Kam Khen Cin\nZomi Idol Malaysia 2015 kihel teng\nGo Khup 21. Sangpi\nKham Sian Muang 22. Pausan\nPau Za Mung 23. Haupi\nJohn Muang 24. Mung Sian It\nKai Mun Khai 25. Khen Sian Muang\nSuumboih 26. Thang Cin Pau\nHau Sian Huai 27. Benjamin Muang\nSian Langh Kim 28. TZ Khaipi\nNuu Cing 29. Dim Go Mang\nDal Khan Theu 30. Ciin Ngaih Huai\nDawl Kim 31. Pau Deih Lam\nHuai San Kim 32. Hang Sian Khai\nGin Lian Ho 33. Hau Lam Khai\nHuaipi 34. Pau Suan Muang\nDim Deih Lun 35. LG Thangboih\nJames Thang 36. JK Mang\nMan Sian Cing 37. Lian Kim Khai\nDongh Suan Lian 38. Ciiciin\nSawbua Mung 39. Thang Sian Sying\nHen Lam Thang\nZomi Idol Malaysia 2015\nZomi Idol Malaysia 2015 : Huai Sian Kim\nZomi Idol Top 2 : Kai Mun Khai\nZomi Idol Top 3 : Ciin Ngaih Huai\nBest goal keeper : Vum Mang, No. 1 (MLPP)\nBest Defender : Thang Khan Suan, No.11 (ZCCM)\nBest Midfielder : Khup Khan Tuang, No. 7 (ZCCM)\nBest Striker : Thangno (No. 9 ZCF Canaan)\nTop scorer : Kap Thawn Lian, No. 10 (MLPP)\nBest player of Zomi League 2015 : Sopi (No. 13, ZCF)\nSpecial Award piakna\nLengtong Pauno : Zomi Artist Lifetime Achievement Award\nEsther Cingsan : Zomi Nightingale Award\nKhuado Pawi thu laigelh kidemna\nA Khatna : Lia Man Sian Lun\nA Nihna : Lia Dim Sian Kiim\nA Thumna : Lia Cing Sian Nem\nA Lina : Lia Cing Ngaih Hau\nA kihel naupang 37 te zong kihelna laipi kipia hi.\nMipi ading nasemte pahtawina\nUNHCR, RSC, DHS, IOM, CO, ICMC, ACTS leh Tzu Chi a Zomi kamlet semteng pahtawina laipi kipia hi.\nZomi Education Center 9 a sang sia/siama semteng.\nKhuado pawi mapankhop lungdamkohna\nMimal, Khua kipawlna leh Pawlpi te ading Khuado Committee tung pan lungdamkohna laipi a lakha nailo ten na man hunhun un ZAM zumpi ah hongla un.\nKhuado pawi nuam kisa thei mahmah in hun mansiang dong mah mipi hall sung dim zihzaih lai in nuam taktak ei maw ci in ut nailo pipi in kikhen uh hi.\nZAM zumpi ah Laibu kingah teng\nEnglish to Zomi Dictionary RM50\nLaisiangtho (Zolai) RM50\nLaisiangtho (Kawllai) RM30\nZYA (Tin Jubilee) RM50\nZomi te’ thu leh angeina uh\nCope Centenary Jubilee\nEden ah Ciahkik Ni\nZAM zumpi ah VCD/DVD khui kingah teng\nKhuado Khui 2014 Zomi Forum\nThein Khai Asem solo ane Choir\nKhuppi Zolia/Zotaang 2014\nZomi Gospel Concert Vontawi Zaideih\nTo…Zolia Laaitui (Ciamnuih cihtak)\nIt na nei leng Heina peuh ah (Kapno)\nThawn Kham Hallelujah Khin zo\nA Tawntung in (Kaa Sang) A Muantak Pasian\nAnisim in ama hoihna Lamdang Si\nTOZ Thunder of Thawnpi Zomi Mah Hing\nZomi Idol 2015 (Top 10) Khang Tangthu (TSP)\nZo Zuunsiam Part II Jehovah Jireh\nTakkheh Itna Mittaw\nTL Mungbawi Lengtong Kam Khen\nCOPE Centenary Luankhi Vontawi Zaideih\nNang Ka Zai La (Thangta) Penglam PK\nLamdang thupha CD (Muanpi)\nTangbang damna (Sia Do Khup)\nDamlo buaipih teng\nSian Lun (Kapteel) Pudu Clinic ah,\nNo No, Thang Hen Kap, Neih Thium leh Nangla zong ki buaipih.\nThang Hen Kap (Lailo) in Thupuak bawlna ding RM20 hongpiakhiat manin ki lungdam mahmah hi.\nGamsung gampua mun tuamtuam pan ZAM nasepnate tha napiaknop leh lungdamtak in hong kisang ding hi.\nPrevious: Dahpihna thupuak ~ Pi Luan Ngaih Vung\nNext: Tonzang Gam ZCD Nasepna


url: =Politics pen pollutricks suahsak khak ding kidophuai | Tongsan\nPolitics pen pollutricks suahsak khak ding kidophuai\nin Biakna + Ngeina, Politics, Zogam\nPolitics i cih pen azaipi khat ahih manin, party khat bek ideologies bek ii huam sak khak le kikhial mahmah ding hi. Politics in gam le minam itna (nationalism) ciang bek huam kha hi cih ngaihsutna bek tawh politics leh nationalism akikim danin i ngaihsut lai teng political society ah hamphatna i ngah ding tawm mahmah ding hi. Democractic gamah i voting rights suakta takin i zat theih ding thupi mahmah hi. I mee tang neihna (Vote rights) le i minam itna a kikim in i ngaihsut theih ding banah makai hoih i deih penpen suakta takin i teel theihna ding kisam hi. I vote manphatna pen minam itna tawh i tehkak lai teng makai hoih i nei ngei kei ding hi.\nDemocractic rights sungah a manpha mahmah i voting thuneihna (vote rights) pen suakta takin genkhiat theihna (right to freedom of speech and expressions) le i mihing suahtakna (human rights) cihte minam itna tawh i hencip sawm lai teng i democractic rights suakta takin i zang thei ngei kei ding a, democracy taktak cikmah ciangin i ciam kha ngei kei ding hi. I voting rights pen kuamah hong neihpih theih loh, kuamah hong suhsak theihloh, eima aituam liuliau in i neihtuam (personal right) ahi hi.\nTua manin i mee thuneihna (voting rights) pen i zat siam le eibek hi loin tangpi, tangta in kihamphatpih a, i zatkhialh le kiteelkik mateng (term khat sung) eibek hi loin tangpi tangta in suplawh / thuaklawh ding i hi hi. Democractic society ah voting rights a manphatna pen thautang zahin manpha a, huih lakah i mok lot (ngaihsun lopi in piakkhiat) khak peuh mah le na ngimna mun kha loin huih lakah lengmang ding ahi hi. Lim takin kap le’ng i ngimna kha a, i mat nop Sakhin, Ngaltang, Humpi, Saipi kimanzo bek tham loin, a tui a haa kine kha pelmawh ding hi.\n(By: Thang Khan Lian -ZUNs)\nZomi Khangnote le Tansang Pilsinna\nZomite' Kimakaih zia Etcianna (An Analytical Survey of Zomi Society)\nPu Hau Do Suan (Union Minister Minister), Lungdampihna\nCOVID-19 Lamlak (A Guide to the COVI-19 Pandemic)\nVice-President Henry Van Thio, Gangaw le Hakha zinna


url: =Cin Do Thawng – Sizang Burmese Mission Church\nCin Do Thawng\nHome > Staff > Cin Do Thawng\nRev. Cin Do Thawng has been appointed as SBMC senior pastor on Saturday, February 13, 2010 (EC Meeting Minute (0220/SBMC/011-EC).\nRev Cin Do Thawng. B.A. (Home Eco), B.A. (Theology), MA (Theology)\nPu Suan Mang (SAT, Retired) le Pi Zel Khan Vung ii ta hi a Feb 27, 1978 ni in Mindat ah suak hi.\nApian ma, anu ngil sung aom hun pan in anu le pa te in Pathian naseam tu in Pathian tungah a ap sa ahi bang ma, ano tung pan ki pan Pathian nasep tu a lungtup bel hi. A om na khua tatuam ah khangno lampui, Sunday Teacher ci bang in pawlpi sungah hong kihel ta to hi.\n1997 kum in tan 10 hong ong zawk ciang, Evangel Bible College ah sang hong kaa aa, 2002 kum March 2 ni in sang man hi. March 3, 2002 ni pan FGA, Yangon ah hunbit in Pathian nasep hong ki pan hi. 2002 pen 2008 dong FGA pawlpi ah Youth Pastor, Area Pastor le Mission Secretary seam hi.\n2008 kum in Pathian lam hon sak nataw USA ah on Job Training ka tu hong pai aa, Water Town, NY ah kum khat sung Pure for God Ministries le New Life Christian Church taw khut kilen in Pathian na seam khawm hi.\n2009 August tha pan kipan SBMC ah hunbit in Pastor sep kipan aa ni dong ahi hi. Ama ii pawlpi atu a mungtup bel sia “SBMC pawlpi mi atawm bel 1000 phak natu, pawlpi mi theampo Jesus Christ sia honpa le ngumpa in sang aa, Tha Thiangtho lam lak nataw nuntak tek natu le Minam theampo tungah Mission puak zawk natu” ahi hi.\nMarch 25, 2012 ni in Pa Khup Hen Pau le Nu Ning Za Lun te tanu Nu Cing Khat Lun taw kiteang a, tapa Tg. Mangsuanh Khual Thawng nei hi.


url: =Jesu Topa tawh ~ Rev. Fr. Damian Dal :: ZOMI DAILY\nposted on 20 December 2014 at 3:07 pm Lomkholna: Article, Biakna, DamianDal\nJesu Topa tawh\nJesu Christ a umlo, asangthei lo mite in “Hi mi pa Pasian kiangpan hongpai hilo ding hi. Banghanghiam cih leh amah in Sabbath ni in nasem a, Sabbath ni tanglo hi,” (Jn 9: 16) ci uhhi. Banghangin tuaci bangin gen uhhiam ihcih ciangin Jesu in Sabbath ni in cina damsak in, Sabbath ni in nasem ahih hang ahihi. Jesu Topa in Sabbath ni in, leivui pan buan bawl in, mittaw pa mit ah zutsak a, damna apiak na hangin hici bangin agen ahi uhhi (Jn 9: 14-16).\nJesu pen honpa leh gumpa a, asangthei lo te in amawhsak mahbang un, tuhun mipawlkhat te in Sabbath ni atanglo mite mawhsak in, Pasian tawh akizom lo, Pasian thu umlo zahdong in genthei uhhi. Alamdang hilo in, Jesu Topa a umlo te ii pianzia ngeina anuntak pih ahi uhhi. Topa Jesu mahmah zong Sabbath ni tanglo pa, migi nalo pa, Pasian thu umlo/zuilo pa ci in na ki ko hi.\nTua banga amawhsak te pen, Topa Jesu in akineihkhem mite (hypocrites) ci in, na tai hi (Jn 9: 15). Tua bangin atai nahangin, amah amawhsak mite in maizumna thuak hi ci in Laisiangtho sungah naki gelh hi (Jn 9: 17). Ahi zongin, amah a um mite ahihleh lungdam natawh Topa nasepna te pahtawi hi ci in honghilh beh hi (Jn 9: 17).\nBanghang in Sabbath ni in nasem hiam cih thu, Topa Jesu in siangtak leh teltak in agen in ah: “Ka Pa Pasian in tuni tu hun laitak mahmah in zong nasem ahih manin, kei zong asem ka hihi,” (Jn 5: 17) ci in nahilh hi. Sabbath ni atang te in, Sabbath ni pen Pasian tawlngak ni hi ci uhhi. Topa Jesu in ka Pa Pasian in tuni dongin nasem lai hi ci hi. Tua hi leh Sabbath ni in, Pasian tawlnga hi cihthu in bangkhiatna nei ding hiam. Literally interpretation aki ci laimal om bangbang in akhiatna la in, adeihna khiatna in Laisiangtho khiatna tawh kilehbulh thei in, khialhna lampi\nhongtunpihthei ahihna thu hong theisak hi. Topa Jesu in:”Sabbath ni in, mihing te adding a kibawl hi in, mihing te in Sabbath ni ading a kibawl hilo hi,” (Mk 2: 27-28) ci in honghilh hi.\nMihing te in, hun ciaptehna tuamtuam, pawini ciapteh na tuamtuam te ii khutnuai a sila dingin Pasian’ hongbawl ahi kei hi. Ahi zongin, Pasian tawh kizopna ahoihzaw, asiangtho zaw, apicingzaw, a etlawmzaw, athupi zaw cihte en in, lei tungah ni le hun te azang dingin hongbawl ahi zaw hi. Tua thu hangin, mihing in Sabbath ni ading hi lo in, Sabbath ni in mihing ading ahihi, aci ahihi. Hih thu Paul in teltak in honggen na ah: “Tua ahih manin annek tuidawn, biakna pawite, Khadet Pawi, leh Sabbath ni tawh kisai-in kuamah in ngeina zuihding bawl kei un. Hihte pen mailamah a hong piangding nate’ lim hi lel a, ahi zongin tu-in a taktak ahi Christ hong omta hi (Colose 2: 16-18).\nHih thu hangin, Christian te, Jesu hon pa le gumpa a asang, Jesu Topa abia, aphat, apahtawi leh amantawh anungta tawntung dingin, upna tawh anungta te in, Jesu Christ ii ni ahi, sihna zo in hong thawhkikni in, atho kik Topa phat in, bia in, pahtawi in, ama ni asiangtho sak ihihi. Jesu minthang tawhtung ta hen, Amen.\nRev. Fr. Damian Dal\nPrevious: Dahna Pulakna: Nu Niang Sian Muang’ pasal Ko Okkar Aung in hong nusia\nNext: Zomi leh Zogam – 4\nMalaysia zinna thu tomkim leh MTUC (Malaysian Trades Union Congress) tawh kimuhna\nTUNE Insurance leinuamte’n August 30 ni ZAM Hall ah ki leithei\nSiang ah Hong khawl Aw ~ Thawnpu\nHeina Peuh ah – Volume 2 Album thak tangkona\nZomi te vaisah sak mahmah Zu


url: =Zi leh Pasal neinailote ading ~ Tungg Thang :: ZOMI DAILY\nZi leh Pasal neinailote ading ~ Tungg Thang\nposted on 12 January 2016 at 12:06 am Lomkholna: Article, TunggThang\nLai Siangtho Siksan A Etna\nThu Masa: Mite thu a kihilh uh ciangin a nu apa in mailam ah a tate nuntakzia ding ngim kholin thu a kihilh ahi uhhi. Nulepa te in zong mailam ah atate uh bangci leh deih ahiam cih a ngaihsutna hoihpen uh suah khia in thu hilh uhhi. Tua hi a, nulepa in a patauh penpen uh thu in a tate uh’ zi leh pasal ding kua ahi mawk tam? cih ahihi. Nulepa omloh nungah bang ci-in khang a kizom dinghiam cihpen nulepate’ lunghihmawhna khat ahihi.\nLai Siangtho sung en lehang (Piancilna), Abram pen minamte’ pupi dingin Pasian in a omna gam panin na samkhia hi. Minamte pu dingin kong bawl ding aci Pasian ahihi. Tua ahih manin Pasian pen Minam a vei, minam a pan masa ahihna kimuthei hi. Tua hi in Pasian in Zomi nam a hong bawl pen a hipak cih hilo in Pasian in geelna khat anei gige ahih lam i phawk ding thupi hi. Mailam ah Zomite pen Minampi khat suak in Pasian in tawisaang ding ahih manin i ngaihsut tohtoh dinga ka geelna pawl khat zong kihel hi. A diakdiak in teel ding mi nih a neite in saikak theih ding ideihna ahihi. Tel ding a neilo te lah cih theih hikei.\nMinam Pih banghang Tenpih ding?\nPiancilna Lai Siangtho sungah Abraham in a tapa Isaac adingin zi a zon ding ciangin a nasem pa kiangah ka mipihte lakah va zongin ci citciatse hi. Banghang in a mipihte sungah zongsak ahitam? Ngaihsuthuai mahmah hi. Minam khat ii makai dingin Pasian in mi a teel ciangin mi mawkmawk na teello se hi. Minam khat ii suante na teel phadiak hi. Banghang ahi diam?\nMinam khat ii makai dingin na suan na khakte na lunggulh a leh minampih zi leh pasal nei lecin a dan khat hong om ding hi. Minamdang zi leh pasal aneite’ suante pen hoih deuh in pil deuh kici se hi. A maanna ciang om ding hi. Ahih hang a pilzaw a siam zaw phial zongin minam dang tawh a kihelte Pasian in Lutang leh Makai in na tam koihlo hi. Minam khat ii suante pen a pilkei zawk hang Lutang leh Makai in hong omzaw ding hi. Tua pen Pasian ii sepzia, minam a vei zia khat hi in ka um hi.\nMinam khat hihna ah i ngeina leh zia leh tongte kithei khin i hih manin it a kep ding pen genhak nawnlo hi. A ngaihsun thei Zomi numei khat in tuate it in kem cing theipah ding hi. I ngeina, i lai, i thu leh la, leh zia leh tongte i cih pen in mailam ah minam lian a hong suaksak zo ding thu hipan hi.\nMinam Nih ii Suante\nLai Siangtho thak ah a kithei kimpen minam in Samaritante ahihi. Minam nih kihel suanlekhakte ahih manin Judah mite in thu in a seh loh, zong a hopih noploh minamte ahihi. Bang hang a neu muh cih pen i gen theih lianloh hang lungsim picing thu ngaihsun te in a mipihte mah teel hi cih hileh kilawm hi. Jacob leh a tate in zong a tanu pen midangte zi dingin phal hetlo hi. A tawpna ah a tanu a khialhpih midangpa pen that lum liang uhhi. Amau leh amau minam khat a kithupitsak dan uh i gennopna ahihi.\nZomite zong minam tuamdang mahmah khat ahihi. Pilthei in, zong hoih in, hauthei lai uh hi. Pecent in tuat lehang a pillo cihpen tawmkha bek hiding hi. Khanglui lungsim in hong zawh lai mana a pillo tawh a kibang pawlkhat a ombek ahihi. Zomite thanemna khat bel kipawlkhop theihlohna leh kithupisak lohna hi citciatse hi.\nMinamdang Zi Neite Bangci\nA diakdiak in minamdang pasal neite sangin zinei pen nawngkai zaw hi. Banghang hiam cihleh Zomite pen beh leh phung pen pasal tungtawn in a kisim ahih mah bangin, innluah zong pasal upate hipha diak hi. Gentehna in pasal khat in minam dang zi hong nei in kum tampi dam suak leh bwaihuailo hi. Ahi zong in hong si baih leh pen nawngkai mahmah hi. Gtn. Tua pa pen a cithei khat hilai leh a neihsa pen a zi in luak mangin a teekte zong don nawnlo thei hi.\nTua ban ah kumpi nasem hi in luangman kipia ding hileh a nu apa in a tapa’ luangman ngah kha nawnlo in a zi in humcip thei hi. Hih pianzia pen a tamzaw a i genna hi a, a langkhat ah ahoih/dik mahmah midang zi zong om veve hi (tawm mahmah hi.) Midang zi nei te a zi pen a thusiam mahmah kei leh a sanggamte in sungkhat in ngaihsut zawh ding hamsa hi. Thu khat ah, i minam pih zi leh pasal zong minam dangte sangin athupi lozaw zong om veve zel hi. Ka gennop ah imipih bek hoih hi cihna hilo in mailam adingin ka geel kholhna leh muhkholhna hizaw hi.\n“A minam a nawlkhinte Pasian in nawlkhin ding a, a minam a itte Pasian in it in tawisaang ding hi.”\nI minam pen a thupi mahmah khat ahihi. Isaiah Lai Siangtho sungah nang hong kieukhiatna suang mangngilh kei in ci-in kigelh hi. Bangbang i suak zongin hih thu i mangngilh loh dingin Topa in deih hi. Tu hun ciangin ecumenical movement pen nasia mahmah ahih manin hih ei mi bek cih thu tawh tawm hong kileh ngat pian hi. Midangte ngailo ding teenpih loding cilo hihang. I minam ii mailam ding khual khawm tek ni ka cih nopna hizaw hi. Minam, mimal in a tam nailo ihih manin mimal mahmah khangto in tampi phak ding zong thupi mahmah hi.\nA tawpna ah gen lehang, mihing te a geel bek hi in ingaihsutna leh itupna a gen bek ihihi. Ahi zongin Pasian in hong geelsakna khat zong na om zaw thei ding ahih manin ei cih theih lian a om hi kei. Teel khuan a nei laite teel ding aneite ading a igenna bek hi. Mihingte gawm zong kiplo thei a, Pasian ii gawm mah ngah ding a thupi zaw hizel. Mihing’ gawm pen kikhen kik thei a, Pasian’ gawm pen kikhen zolo hi. Tu hun khangno te in minam dangte lunglut pha diakse hi. Tua hi in nulepa in kua tawh hong deihsak tam cih zong a ngaihsut huai veve ahihi. Nulepa zong mailam ah a tute tawh Zopau in a kiho theihloh ding uh patau veve uhhi. I hialna dingin ah, kua kua tawh ikiteeng zongin iminam nawlkhin khalo in nusia khalo ding icih nopna bulpi hipen hi. Topa’n a ngaihsut siam dingin thupha hong pia hen.\nUB Fellow, Silliman University\nPrevious: Niang Khen Lun Vung (Cikha) ii luanghawm Singapore pan Yangon – Cikha ah\nNext: Kua si leh ut na hiam? ~ Zomi Quavadis\nLondon pan Kuala Lumpur alengkhia vanlengkhat ekbuktui omlo ahih manin kilehkik\nZAM Thupuak :: 03 Feb 19 (Zomi Cup kipan tading)


url: =PAWLPI THU ( ECCLESIOLOGY) - Laibu Saal\nHome > Thuluui/Articles > PAWLPI THU ( ECCLESIOLOGY)\nPAWLPI THU ( ECCLESIOLOGY)\nPawlpi tawh kisai-in telkhialhna a tuamtuam om hi. Pawlkhatte’n Pawlpi cih pen mihing khut tawh kilam biakinnpite bangin a ngaihsun zong on hi. Pawlkhatte’n Pawlpi pen leitung kipawlkhopna, naupang pantahna, innkuan khantohna dinga kipawlna, u le nau kigawmkhopna cih ciang bekin a mukha zong ki-om thei hi. Pawlkhatte’n hih thu tello pi-n Pawlpi ding zongin lungmang uh hi.\nTu’n Pawlpi ih cihin bang hi-a, banghun in kipan-a, banghun ciang om ding cih leh Pawlpi hihna tomno khat ih enkhawm ding hi. Na khat peuhpeuh ih muhna le ih theihna a dik tak ciang bekin a dika nuntak kalsuanna kinei thei pan hi.\nPawlpi cih bulpi pen Greek lai-in ECCLESIA (Εκκλησία) hi-a, “Samkhia” or “Saptuam” cihna hi.\nA. Pawlpi thu hilhcianna\n1. A tuamtuam hilhcianna:\na) Covenant theology: Khazih’ pawlpi ih cih pen Thuciamlui pan Thuciamthak sung khempeuh a huam Pasian a um khempeuhte ahi hi.\nb) Dispensational (Chafer, Scofield): Khazih’ pawlpi ih cih pen Penticost pan Rapture kikal sunga Pasian’ thu-um, tatkhiat, gupkhiatna ngahte ahi hi.\n1) Eph. 3:5-6,9,10 Pawlpi pen nidanga, a kigenkhia lo a ki-imcip Jewte le Gentilete kigawmkhopna ahi hi.\n2) Matt.16:18 Zeisu in Pawlpi hong om ding genkhol hi “I will build My church”\n3) Eph. 5:25-27 Pawlpi dik pen Zeisu’ sisan tawh a kilei ding Pawlpi ahih manin Zeisu sih ma-in om theilo ding hi.\n4) 1 Cor.12:13-14 Pawlpi dik pen Pentecost ni Kha Siangtho hong pai ma-in om theilo ding hi, banghang hiam cih leh tua Kha Siangtho mahin thu-um mite Zeisu’ pumpi sungah hong phum ding ahi hi.\n2. Ahi banga hilhcianna\na) A kipatcilna: Penticost ni-ah Jn.14:16-17; 15:26-27; 16:13; Sawl.1:8; Sawl.2\nb) A pianzia\n1. Minam tawh kizopna: Pasian in Jews te khawl sak phot dinga Gentiles te lut sak ding hi. Ahi zongin Zeisu hong pai kik ciangin Jews te in hong zuan kik ding uh hi. Sawl.15; Rom.11:13-17, 25-29\nTanglai pek pana ki-imcip thusim pen tu’n Sawltakpite tungtawnin hong kipulakkhia ta-a, tua in Jew mi Gentile mi, minam khempeuh in Zeisu’ upna sungah Zeisu’ pumpi khat suakkhawmin Jew mite tunga Messiah kamciam thupha khempeuh luahkhawm uh hi. Tua Pawlpi thu pen tanglai hunin kuamahin thei kha lo uh hi 1Cor.2:7-8; 15:51; Eph.2:11-22; 3:2-6; Col.1:27; Gal.3:29; 1Pet.1:10-12\n3. A tuam vilvel pumpi\n- Israel tawh kizom khalo Rom.12:3-5\n-Mithak or pumpi thak 1Cor.12:13\n-Jews le Gentiles mite tawh a kigawmkhawm pumpi thak\nc) A kicin hun _ Rapture ah\n1) A pian zia ding: Hih laktohna pen LST lui lai-a Israelte tawh kizom khalo-a Pawlpi bek tawh a kizom Pasian’ thusim ahi hi (1Thes.4:13-18; 1Cor.15:51-57\n2) A hun ding: Pasian in Gentile mite lakah a nasep a kicin hun ciang (Rom.11:25) Pawlpi aadingin Zeisu hong pai ki ciang (a nunung pen pengkul) 1Thes.4:16; 1Cor.15:52\nB. Israel pan Pawlpi tuampianna\nNasepna:Thuman kem/dal = Thuman tangko khia\nNgimna: Leitung bup kumpigam = Leitung bup teci\nThuzuihpi: Moses’ thukham = Khazih’ thukham\nKha Siangtho tawh kizopna: Ompih zel = A tawntunga ten deen\nTapa tawh kizopna: Kumpi = Lutang\nKumpigam tawh kizopna: Sila ukna gam = Khazih tawh ukkhawm\nLametna: Second Coming = Rapture\nC. Pawlpi le Khazih kizopna\nChristian hihna pen biakna dangte tawh kibang het lo hi. Biakna dangte pen a pasian uh tawh kizopna cih bang om hetlo-a, Christian pen mimal mipum a om a nungta tawntung Zeisu Khazih tawh kizop pawlpi ahi hi.\n1. Tuucingpa le Tuute (Jn.10).\na) Tuucingpa = Zeisu Kongpi tawna lut = Tuucing man (true shepherd)\nv.1,2 Amahmah Kongvang hi pah = Lutna khat bek om.\nA’ tuute a min tawh sam (v.3), Makaih (v.3)\nA tuute taangin si (v.11,15)\nNidangin tuucingte mawhmaina ngah nadingin a tuute kigo-a, hehpihna hun the tuute aadingin ih Tuucingpa hong kigo hi.\nNuntak tawntungna pia-in kepbit hi (v.28,29)\nb) Tuute (Thu-um mite)\nZeisu thei uh (v.4,14)\nZeisu nung zui uh (v.4,27)\nTuucing Hoihpa : Jn.10:11, Si La. 22\nTuucing Lianpa: Heb.13:20,\nA thawhkikna le tu huna A’ nasepna La. 23\nTuucing Mangpa: 1Pet. 5:4,\nHong paikikna ding La. 24 2.\n2. Lenggui le a hiangte (Jn.15).\na) A bulpi (Setting)\nZeisu’n a nungzuite tungah sawtlo-in A’ Pa kiang a ciah ciang, A’ nungzuite tawh kizopna ding thu na genkhol hi (Jn. 14:20).\nJn. 15 sungah pen Zeisu’ nungzuite gahkhiatna ding thu ahi hi.\n“Kei sungah” = Kipumkhatna\n– A kilangkhia kipumkhatna le gupkhiatna.\n“Kei sungah hong teng un” = Nuntakkhopna\n– kilawmtatna ngah le nasepna ngah\nb) A kizom (Substance)\n1. Gahkhia sak – Pa in (15:1-3)\n2. Gahkhiat theih nadingin\n– Ama’ sungah teng (15:4-6)\n3. Ama’ sunga tengte nuntakna;\n- thungetna ngah (v.7)\n- a kicing lungnopna ngah (v.11)\n- gah paisuak (v.5,16) c)\nA kilatkhiatna (Significance)\n1) Lengguipi sunga om nuntakna panin a hiang hong tawnin a gahah hong kimukhia hi.\n2) A gah = Thu-um mite tungtawna Zeisu nuntakna a kilatkhiatnate;\nb) Thuman nuntakna----Lk.3:8-14; Eph.5:2,9; Heb.12:11\nc) Mite laka nasepna----Rom.1:13\nd) Nasep hoih------------Col.1:10; Eph.2:10\nA kammal kepna (Jn.15:3,7)\nA thupiakte manna (Jn.15:10)\n3) Tupna bulpi pen (the major purpose)\n(v.8) Pasian’ minthanna ding.\n3. Innpi / Biakinn The building / temple (Eph.2:19-22)\n- Israelte’n biakinn nei uh hi (Pai.25:8)\n- Pawlpi pen biakinn hi pah hi (Eph.2:22)\na) LST sungah Zeisu suang (stone) a hihnalim namnih in kigen hi.\n1) Israelte a palkhak uh suang (Isa.8:14-15; 1Cor.1:23; 1Pet.2:8)\n2) Pawlpi aadingin innbul suang le innkeu suangpi (1Pet.2:6; Eph.2:20)\nb) Pawlpi pen biakinn tawh kigenkak hi.\n1) Zeisu pen Pawlpi’ foundation, innkeu Suangpi, (Eph.2:20-22; 1Pet.2:6)\n- Nungzuipite pen a bulpite hi (Eph.2:20-22)\n*Zeisu thu a genkhia masa pente (1Cor.3:10)\n*Thuciamthak a gelhkhiate\n* Zeisu sapte hi (Lk. 6:13; Sawl. 9:3-6)\n* Tuiphumpa John kipat huna kipan Zeisu thawhkikna, a vankahna dong a theikha, a mukha ahih pelmawh kul hi (Lk.24:46-48; Sawl.1:8; 4:33; 1 Cor.9:1; 15:7-8)\nPaul in a tawpna penah ama tungah kilangh ci (He is the last one to see Jesus).\nThe signs of an Apostles (Mat.10:1; Mk.16:17-20;Act.3:1-7;5:12-16; 2Cor. 12:11-12)\nHite Paul hunlai in bei (Phil.2:25-27; 1Tim.5:23).\n2) Thu-um mimal khat ciat pen a nungta suang hi-a (1Pet.2:5) Pasian nuntakna tawh a kizomte hi (2Pet.1:4)\n4. Sang pen Siampi le a siangtho siampi nam (1Pet.2:5-9)\nLSTho lui sunga siampi liante biakpiakna in Zeisu’ lim hong laka, LSTho lui lai-a biakpiakna in Zeisu’ kipiakna lima hi hi.\na) Sang pen Siampi = Zeisu (Heb.7)\nMelchizedek tawh a kizom ---Thuciamlui hun banga Levi gui bek hilo.\n- Amah pen O.T siampite makaipa, tawntung Siampipa. Amah a up khempeuh tungah Gupkhiatna hong pia pa hi.\n- Ama thawhkikna tawh biakpiak khin ciangin Siampi gui thak hong pankhia hi (Heb.7:13-14; 8:4; La.110:4)\nb) Kumpi siampi nam (1Pet.2:5-9; Mang.1:6)\nThu-um mamal pen siampi nam ih hi paha, ut hunhunin siangtho pen mun kilut thei hi.\nHih pen Reformation makaipite bulphuh khat ahi hi.\n1) Biakpiakna (Heb.13:15) O.T hun lai-in meihal biakpiakna a nak thupit zahin N.T hunteh Pasian phatna le lungdamkohna pen Pasian lunggulh pen ahi hi.\nc) Biakpiakna ah a kihelteng;\n(Rom.12:1-2; Phil.2:17) Ei mahmah\n(Phil.4: Neihsa tawh\n(Heb.13:16) Nahoih sepna tawh\nd) Thungetsakna O.T hunah (Heb.5:1-3)\nN.T hunah (Heb.10:19-22; 1Tim.2:1; Col.4:12; Eph.6:18-19)\n5. Lutang le Pumpi (1Cor.12)\nHihin Pawlpi le Zeisu kizopna pen pumpi khat tunga nate kizom dimdiama nuntakkhopna hong lak hi. a) Lutang = Zeisu (Eph.1:22-23; 5:23; Col.1:18)\nb) Body = Thu-um mite (Col.1:18)\n1) A khangto pumpi (Eph.4:11-16)\n2) Pumpi nate in a nasep uh a tuam tek hi-a, tua dingin Pasian in hihtheihna mikim tungah Ama’ deihna bangin hong hawm sak hi; (Rom.12:3-8; 1Cor.12; 1Pet.4; Eph.4)\n6. A Nunung Adam le a kibawlthak (Rom.5:12-21; 1Cor.15:45-49)\na) A nunung Adam in Zeisu hi Mithakte luting ahi hi.\nAdam masa -Si -Mawhpaihna thuak.\nAdam nunung – Nuntakna – Diktansakna.\nZeisu thawhkikna in mithak ahite aadingin gah masa pen ahi hi. Heb. 2:14\nSihna mangpa a zawhna dingin Pasian hihna panin mi hong suak phot hi.\nJn.10:18 Mi bangin hong si-a, Pasian hihna tawh sihna pan thokik hi.\nPhil.2:7-11 Pasian hihna pan mi, mi hihna pan Pasian hihna ah kilamto.\nb) A kibawlthak 2Cor. 5:17\n– Mithak in hong bawl Eph. 1:20-23\n– Nasep thak 1Cor. 15:20,49\n– Nuntakna thak Phil. 3:20-21\n– Pumpi thak 1Jn. 3:2\n– Mun thak 6. Mopa le Mo (Eph. 5:22-23)\na. Mopa = Zeisu\nZeisu in a zi ahi Pawlpi aadingin a itna hong lahkhiatna thumte;\n- A beisa hunin ---Eph. 5:25\n- Tuhun-in---------Eph. 5:26,29\n- Mailam hunah---Eph. 5:27 (c.f Mang. 19:7-8)\nb. Mo = Pawlpi\nPawlpi in a Pasal ahi Zeisu a itna;\nA Pasal tungah ki-ap ---Eph. 5:24\nD. Pawlpi Mawhpuak\nPawlpi mawhpuak pen nampi thum in kikhen thei hi.\n1. Pasian’ min thang sak ding (Eph. 1:6,12,14; 1Cor. 10:31)\n2. Lungdamna thu tangko ding (Matt. 28:19-20; Sawl. 1:8) Thuneihna khempeuh a neipa in a thuneihna tawh hongs awl hi. “Pai un” “Nungzuimi suak sak un” “Tuiphum un” “Hilh un”\n3. Khat le khat kiphattuampih ding /to edify the saints. (Matt. 28:19-10; Eph. 4:11-16\nUpna le khazih theihtelna ah khangto-in, itna tawh nuntakkhop ding ahi hi.\nE. A Tawpna (Destiny)\n1. Rapture (1Thess. 4:13-18) Zeisu in Ama’ zi ahi Pawlpi a laktohna hun ahi-a, Amah tawh a tawntung omkhawm den dingin huihlakah thakhat thu in hong la ding hi.\na. Zeisu huihlakah a pumpi mahmah tawh hong pai ding----(1Thess. 4:16)\nb. Zeisu’ sunga site hong tho kik ding (1Thess. 4:16)\nc. A nungta laite thakhat thuin kikhel ding—(1Thess. 4:17; 1Cor. 15:51; Phil. 3:20)\nd. Hinihte a tawntungin Topa tawh omkhawm dingin kilaktohna hi (1Thess. 4:17; Jn. 14:1-3).\ne. Thakhat thu in piang ding hi (1Cor.15:51)\nf. Hih pen O.T hunlai-a kuama tunga Pasian’ pulak loh thuthukpi khat kici hi (1Cor. 15:51).\n2. Thaman (1Cor.3:10-15; 2Cor. 5:10).\nJudgment Seat of Christ Judge: Pasian’ Tapa\nSubjects: Thu-um mite\nMatter: Zeisu’ bulpi tunga, a lamtoto thu-um mite\nBasis: Nasep dik le diklo\nResults: Nasep gilte’n thaman ngah ding uha pawlkhatte nasepna ahih leh mangthang ding hi.\nTime: Gimna lianpi hun sung (Note; 1Cor. 4:5; 2Tim. 4:8; Mang. 19:7-8)\n3. Hong paikikna le Ukna (Mang. 19,20)\na. Zeisu a vangliatna tawh a zi ahi Pawlpi tawh hong pai kik dinga, hih leitung kum 1000 sung a zi tawh hong uk ding hi.\nb. Zeisu’ zi (Pawlpi) pen a Pasal tawh hong tonkhawm dingin kiging sa-in om hi (Mang. 19:7-8, 14)\nc. Pawlpi in Zeisu nuai-ah Kumpi siampi nam bangin hong uk ding hi.\nF. Pawlpi sung ki-ukna\n1. Pastor (Sawl. 20:28; Eph. 4:11)\n1) Mimal (personal) (1Tim. 3:2,3; Tit 1:7,8)\n2) Innkuansung (1Tim. 3:4,5 )\n3) Mi tawh kizopna (social)---(1Tim. 3:6,7)\n4) Upna-ah / Doctrinal---------(Tit.1:9-12)\n1) Tuucing (1Pet. 5:2-4; Sawl. 20:28; Eph.4:11)\n2) Thuhilh (1Tim. 5:17)\n3) Makaih (1Tim. 3:1-7; Heb. 13:17)\n4) Dal/Kem (Tit.1:7-11; Sawl 20:28-31; 2Tim. 3:16; Mang. 22:18; 2Tim. 4:2-5)\n5) Mi etteh hi ding (1Pet. 5:3)\n6) Cinate thungetsak ding (Js. 5:14)\n2 . Upate Pawlpi masate hunin mipite tel upate in pawlpi sung na makaih uh hi (Heb.13:7,17). Hoihtakin khalna tawh kimakaih uh hi (1Cor.5; 1Tim. 5:17,19-22). Sawltakpite in thungetna tawh upa ding tel uh hi (Sawl.14:23; Tit. 1:5; 1Pet. 5:1-4). Tu hun in zong a suakta (independent) pawlpite le Presbyteriante tuabang dan mahin upa ordain nei uh hi.\nQualifications (1Tim. 3:8-13)\n1) Huh ding\n2) Nasem ding\n3) Upate aadingin thuhilh ding mawhpuakna kigen lo hi.\n4) Pawlpi sungah ukna thuneihna ding kigen lo hi. Amau pen Pastor pa nasepna ah a huh ding ahi uh hi.\n2. Zektanna (Ordinances) Pawlpi sungah zektanna nih oma, a nih un Zeisu tawh ih kipumkhatna hong lak hi.\na) Kituiphumna Greek kammal in –baptizoβάπτισμα\n1) Tuitheh /Sprinkling Tuithehna a zangte’n thu-um mite tunga KST kibuakna lim bangin ngaihsun uh hi.\n2) Phumna / immersion Zeisu tawh sikhawm, kivuikhawm, thokikkhawm cih limlahna hi.\nTheihbeh ding; - Hih phum tektek bekin Greek kammal baptizo khiatna lakkhia pan hi.\n- Tuiphumna tawh kisai LST muntengah phum tektek ahihna bek tawh kimu hi;\nMk.1:5-10 Hih munah “Jordan gun sungah Johan in amaute a tuiphum hi” “Keimah in tui sungah note kong phuma, …” “Tui sung pan in Zeisu a thawhkhiat khit phetin…”\nJn. 3:23 “…tui tampi a omna Salim khua kiang Ainon kici munah mite tuiphuma, ama kiangah mite hong pai-in a kituiphum hi”.\nSawl. 8:38 “…Philip tawh a nih-un, tui phualah pai-in Philip in amah a tuiphum hi”.\nRom. 6:1-5 Sim in.\na) Naupang tuisawmna tawh kisai;\n1)Vunatna zong a suah zawh ni 8 ciang a tan mah bangin naupang tuisawmna zong gupna ngah nadingin kisam hi.\n2) A innkuanin kituiphum uh, a cihna munah naupang zong kihel ding hi (Sawl. 16:33)\nb) Naupang tuisawpna a umlote;\n1) N.T sunga a innkuan un kituiphum uh hi, a cihna munah naupang a kihelna omlo hi (Sawl. 16:31-33).\n2) Tuiphumna in Zeisu le thu-um mite kipumkhatna lim lak ahih leh Zeisu tawh a kizomte bek kiphum thei hi, Zeisu’ sunga upna bekin Amah tawh hong kizom sak hi. Tua manin a um mite bek tuiphum ding a hi hi.\nRev. Lian Za Tuang (Tuangpi).\nSource ; ( http://lztuang.blogspot.com/ )\nItem Reviewed: PAWLPI THU ( ECCLESIOLOGY) Description: Rating: 5 Reviewed By: Cinpu Zomi


url: =Kuala Lumpur khuasung ah lungphona neidingte kipanpan ta ~ ZD :: ZOMI DAILY\nposted on 18 November 2016 at 9:45 pm Lomkholna: Malaysia, News, Sawltak, World\nMalaysia gamsung ah zingciang Saturday (19 November) ni in lungphona neiding in gammi te ki limgin mahmahta uhhi. Kumpi thunei te’nzong hih khuasung lungphona vai hangin Dataran Merdeka tualpi zuanin apai lampi te khaktanding kipanpanta uhhi.\nKuala Lumpur khuapisung aom lamzikpi 58 tunitak akipan khakcip tading cihzong theStar pan kizata hi. Tua lampi kikhakna hangin asukkhakding khuasung vengte pen anuai abang ahihi.\nBrickfields (Little India), Masjid Negara and Muzium Negara; Sogo and Dataran Merdeka; Parliament House and Bank Negara; Pudu Central and Central Market; Putra World Trade Centre and Chow Kit\nKhuasung kikawmna lampi te pen zingciang zingsang 7am akipan nitaklam lungphona amansiangdong ki khakcipding cihi.\nZingciangpen kumpi deihlo te leh kumpilam apanpihte Group nihin lungphona akituak in aneiding uh himawk ahih manin, lauhuai khatheiding hi. Puansan silhte pen kumpi adeih Pro-Umno kipawlna te hi uh a, puannaipak asilh tepen kumpi adeihlo Bersih 5.0 Group te hiding uhhi. Hih kipawlna namnih te ii ki ciaptehna ahi puansan (Red Shirt) leh puannaipak (Yellow Shirt) te silhkeileh hongki telkhiallopen dinghi.\nHih kipawlna Group 2 tepen Dataran Merdeka ah hongkituahding uh ahih manin, tua mun ah bangthu piangding cih gentheih omnailo hi. Abeisa in Kuala Lumpur khuasung ah lungphona akineih ciangin kipawlna Group khata in aneizel uh hizaw a, tua nangawn alanglam te’n nawngkaisak theizel uhhi.\nTutung ahihleh deih kibanglo, lungtup ki lehbulh kipawlna Group nihte Dataran Merdeka ah hongki maitang tuahmawk le uh bangthu hongpiang mawkdiam?\nMaria Chin hauled up by police on eve of Bersih rally\nPuannaipak Group Bersih 5.0 te makaipinu Maria Chin zong tunitak kimankhin cih dendiak mahin kiza hi. Makaipinu aomloh hangin lungphona pen kinei veveding cihzong Bersih 5.0 makai te’n genkhia uhhi. Tualo adang makai akimanman pawlkhat zong omkhin cih kiza hi. ZD Sawltak #zomidaily\nPrevious: Buddhist siampu Wiratha in Trump tawh kibang hi’ng ci ~ Thang Khan Lian\nNext: US Secretary of State dingin India hikha theiding ~ Thang Khan Lian


url: =Thu Hilhkikna 25 | Siantongluan.net\nThu Hilhkikna 25\nThu Hilhkikna 25 |\n"Mite kikalah thu kineihna om a, thukhen zumah amaute pai-in, thukhente in amau thu khensakin, a dikpa khahin a mawhpa lelsak a,\na mawhpa satna thuak dinga kilawm ahih leh, thukhenpa in amah lumsuk sakin a khialhna zahin ama muhin satsak ding hi.\nSat sawmli kipia thei ding a, ahih hangin tua val hilo ding hi. Tua hi kei leh, hih sangin a tamvei zaw mi khat in sat lai leh note muhna-ah na sanggampa uh a kineubawl suak ding hi.\n"Bawng in an a cil laitakin a muk na tuam kei ding uh hi.\n"Sanggam pasalte teng khawmin, tuate khat si-in tapa a neih kei leh, a sipa zi pen innkuan pualam khualmi tawh kitenglo ding hi. A pasal sanggampa in luppihin a zi dingin amah la ding a, ama tungah pasal sanggampa nasep sem ding hi.\nAma min Israel tungah a maiman lohna dingin tuanu in a neih masak a tapa pen a sisa a pasal ta-in kiseh ding hi.\nMipa in a sanggampa zi a laknop kei leh, upate kiang kongpi-ah a sanggampa zi pai ding a, Ka pasal sanggampa in a sanggampa min Israel sungah a zop ding utlo a, pasal sanggampa nasep kei tungah hong sem nuamlo hi, ci ding hi.\nTua ciangin mipa khuapi upate in amah samin thu genpih ding uh hi. Amah in, Tuanu ka la nuam kei hi, a cih teitei leh,\nupate omin a sanggampa zi ama kiangah paito-in a khe panin a khedap kaihkhiat sakin a maitang cilphih ding hi. Tua ciangin tuanu in, A sanggampa innkuan a zomtolo mipa hih bangin kibawl ta hen, cikhia ding hi.\nIsrael mite lakah ama innkuan pen, A khedap a kikaih khiatsak mipa innkuan, kici ding hi.\n"Mi khatlekhat a kilai ciangin, a satpa kiang panin a pasal a honkhia dingin a khatpa zi hong pai a, a khutin a selsimte a matsak leh,\ntuanu khut na sattansak ding uh a, amah na hehpih kei ding uh hi.\n"Na ipsung uhah tawisuang nam nih, a lian leh a neu, na neikhawm kei ding uh hi.\nNa innsung uhah tehna nam nih, a lian leh a neu, na neikhawm kei ding uh hi.\nTawisuang a cing a man na nei ding uh a, tehna a cing a man na nei ding uh hi. Topa note Pasian in hong piak leitangah na khan uh a sau theihna ding ahi hi.\nBang hang hiam cih leh tua bangin gamta-in, a thuman lote khempeuh, Topa note Pasian tungah a kihhuai ahi hi.\n"Egypt panin nong paikhiat lai-un lampi-ah Amalek mite in note hong bawlna,\nnote gimin lungkhamin na om laitakun lampi-ah a hong simna, leh note nungah a nunung khempeuh hong thahna uh phawk un; amaute in Pasian kihtalo uh hi.\nTua ahih ciangin Topa note Pasian in note neih dingin gamh-in hong piak leitang tungah, Topa na Pasian un na kiim uha na galte khempeuh panun tawlngakna hong piak ciangin, mun khempeuh panin Amalek mite a kiphawkna na phiatkhiat ding uh na mangngilh kei ding uh hi.\nTedim Lai Siangtho / Laibu: Thu Hilhkikna 25


url: =Monday October 19, 2009 12:58 AM -0400\nProfessor Dr. C. Thang Za Tuan\nPROF. DR. C.THANG ZA TUAN, B.Sc; Dip.Ed; M.A.(Macq.); Ph.D.\nZomi Momno Kipawlna Kum 10 cin kikhop leh Siamsinte pahtawina pawi ah (Atu veilam pan a thum na) (2003)\nPhoto: Siapi C. Thang Za Tuan Ph.D laakna\nPhoto: Zomi Innkuan USA pan pahtawina piakna\nPhoto: Dr. Tuanno Washington D.C hong hawh lai, (October 18, 2009)\nPhoto: Dr. Tuanno Washington D.C hong hawh lai (October 18, 2009)\nPhoto: Zomi D.C Website bawlpa Thomas Mung tawh (October 18, 2009)\nDr. C. Thang Za Tuan' Biography in Brief\nPROF. DR. C.THANG ZA TUAN, B.Sc; Dip.Ed; M.A.(Macq.); Ph.D. THU A TOM IN\nA Pianna Khua, Nu le Pa :\nTonzang Myone Haiciin khua ah 1942 April 17 ni’n piang hi. Apa Pu Thang Za Cin,Valte (Labour Corps, France 1917-18) leh A Nu Pi Ning Khaw Cing,Guite te tanu tapa adam pasal 4 leh numei 3 sung pan anau tum zom hi. Pasal lak ah atum pen hi.\nHaiciin(1948), Tuimui(1952), Tedim (1954-56-Tan 6 & 7), Central State Model High School (1956) (tu in BEHS (1), Latha) Yangon ah Pyidawtha Welfare State Plan, Development for Nationalities Program in Stipend tawh kah in 1959 in Matriculation zo hi; B.Sc (1963) Yangon University; Dip.Ed (Passed with Credit) (1969), Institute of Education; State Scholar in Australia gam, Sydney khuapi ah 1973 kum in pai in Macquarie University pan M.A.(Science Education), Current Trends in Science Education and Their Implication for Burma, Extended Essay kici Thesis at in, June, 1975 in zo hi. Excellent Essay cihna a Professor kiangpan ngah hi.\n2002 kum in Yangon Institute of Education in Advanced Doctoral Programme for Senior Educators hong hon ciang in zom pah in “Cybernetic Science and Information Communication Technology in Cyberage Pedagogics” Research Dissertation tawh November 4, 2006 ni’n 39th Convocation, Doctoral Degree apiak masak na uah Doctor of Philosophy (Ph.D) kipia hi.Doctorate degree angah ni in ama kum 64 leh ni 202 pha lian hi. A sangkah sung tawntung in Inn pan sum bei Ks.1186 hi in, tualo teng Stipend, Scholarship leh ama khasum vive hi.\nPeon, Prime Minister’s Office (1958); Senior Assistant Teacher (1963); Middle Head (1970); High School Head (1981); TEO(1986); Head of Division, Dept. of Basic Education, Head Office (1991); Associate Professor (UDNR, Sagaing (1991); Principal of Teachers Training College, (1993); Assistant Director (Inspection) (1995); Deputy Director (Educational Planning & Head of Planning Unit)(1996); Director of Education(Planning) (1998); Deputy Director General (Academic),(1999-2004) ciang kum 2 extension ngah khitteh pension la in Adviser in the Ministry of Education (2004-05) dong kum 47 sung a kizom suak in kuitung tak leh pauban om lo-in kumpi na sem hi. Zogam ah Hakha, Matupi, Falam, Hriphi,Tedim, Mindat ah kum 21 sung sem kha hi. Tua loteng Kawlgam, zang sung leh Basic Education Department zumpi ah sem hi.\n(a) Sanglam aading:\n1. Mingaladon ah No.5.BEMS: sang asia mahmah khat puah kikzo hi(1975-81).\n4. Diamond Jubilee Outstanding Student Award, Chin State People’s Council thukimna tawh .1986-87 kum in pankhia hi;\n12. Pilna lam khantoh nading panmun leh siksan(tavuan) tampi leenkha in, gamsung leh gam dang ah Conference leh Paper Reading Session Seminars ah a thupi leh thulu thak ahoih nono Topics (12) vei gelh in simkhia ngiat hi.\n(b) Zomite adingin\n2. 1998 kum Chin National Day Golden Jubilee bawlna ah makai in Zomi Pahtak huai 911 Pahtawina laipi piakhia in, Golden Jubilee Commemorative Magazine (1999) thoh in,2001 kum ciangin “Zomite Tangthu, Ngeina leh Tatdan atom in Lahna” laibu Kawllai in Kumpi phalna tawh bawlna ah makaih hi.\n4. Biakna lam ah atuntun na ah sep theih bangbang sem hi. Falam ZTC Sang ah 1986 kum in Host Family Co-ordination Scheme pan khia in tudong kizom lai hi.Tedim Cope Memorial Church ah Men’s Fellowship phuatpih in Tedim Theological School phuancilte sungah mapang masa pawl in kihel hi.(1986) .\nTedim khua Pa Thawng Khan Pau, Bawmkhai (Health Assistant) leh Nu Ngai Khan Man te tanu upa pen Cin Khan Lun (Ma Ni) B.A; M.Div.;tawh May,1977in kiteeng uhi.Tapa 4 leh tanu 1 nei uhi. Tulai tak a tanu sung pan tu 3 neita uhi.\nGamdang pai khakna\nAdvisor: ZBCM; ZCLS; MOMNO; ZOMUS; ZOCIA; ZONU TONG LUAN;SIAMSIN; DIKOM; BARS (MIT) Insein; Myanmar Birds & Nature Society, (MBNS)-Yangon;Central-CLCC(Universities-Myanmar); ZTS (Kalemyo); ZCA-Yangon. CCLCC- Universities-Myanmar Sangnaupang makaite mapanna tawh Human Resource Development Seminar Zogam leh Zomi University sangnaupangte tawh 2006 kum apat in kum sim in neih nading ah, Patron & Resource Person khat in mapang hi..\nPresident: Zanggam Zomi Baptist Association (Mandalay) & Agape Zomi Baptist Church-Yangon.Secretary: Tedim Kipawlna, (Tedim Association) –Yangon (2004- ) Chief Editor: ZOLUS Journal\nTopa tung lungdam a kohna\nJoshua 24:15b:”Kei leh ka innkuanpihte in ahih leh TOPA’ na ka sem ding uhi.”\nI Khang 17:16 “TOPA Pasian aw, nangmah in hih ciang dong kei nong tun’pihna dingin keimah in kua hi a, ka innkuanpihte in bang ahi uh hiam?”\nYangon, dated May 26, 2007 C.Thang Za Tuan